Dodik o izmjenama Izbornog zakona - Klix.ba\nDodik o izmjenama Izbornog zakona\n2.11.2012. u 12:16\nPredsjednik Saveza nezavisnih socijaldemokrata (SNSD) Milorad Dodik rekao je da je cilj izmjena Izbornog zakona BiH, koje su dogovorene sa Socijaldemokratskom patijom BiH (SDP), vraćanje na scenu politike odgovornih ljudi koji se ne bi bavili spekulacijama, već bi vodili ozbiljne poslove.\n"Ono što je dogovoreno, to će se provesti i zato imamo kapacitet u parlementu", rekao je Dodik, podsjetivši da su dogovorenim izmjenama Izbornog zakona predvićene zatvorene izborne liste i oduzimanje nadležnosti ponovnog prebrojavanja glasova Centralnoj izbornoj komisiji BiH (CIK) i utvrđivanja sukoba interesa.\nLider SNSD-a je naglasio da će se zatvorenim kandidatskim listama suzbiti nelojalna konkurencija među kandidatima iz istih partija, te da bi zahvaljujući zatvorenim listama samo procenat dobijenih glasova za stranku određivao koliko i koji kandidati će dobiti mandat u parlamentu.\n"CIK je suočena sa ogromnim problemima u vezi sa Glavnim mjestom za prebrojavanje glasova koje se ovim izmjenama zakona ukida. Izborni rezultati bi se dobijali na biračkim mjestima sa mogućnošću žalbe na nekom višem nivou CIK-a gdje se posebno formiraju komisije, a ne da ima stalna komisija za prebrojavanje koja nas je sada dovela u poziciju da je BiH jedina zemlja u kojoj se i mjesec dana nakon izbora ne znaju rezultati izbora", rekao je Dodik novinarima u Banja Luci.\nPrema njegovim riječima malverzacije koje su se dogodile na glavnom mjestu za prebrojavanje glasova govore da to mjesto treba da bude ukinuto.\n"Nismo uspjeli da dogovorimo povećanje cenzusa, a mislim da bi bilo potrebno za društvo da on bude povećan bar na pet odsto, jer sada u nekim opštinama imamo situaciju da devet partija uću u parlament sa po jednim odbornikom. U takvoj atmosferi možete da samo očekujete kupovinu mandata, ništa više", konstatovao je Dodik\nIz rijeke Une izvučena tijela četvero poginulih\n02.11.2012. u 12:16


22.07.2019 / 08:14 Regija - Osumnjičen za ratne zločine\nJedan od komandanata OVK za region Nerodimlje Šukri Buja otputovao je u Hag, gdje treba da se pojavi pred Specijalnim tužilaštvom u svojstvu osumnjičenog za ratne zločine nad srpskim stanovništvom u opštinama Štimlje, Lipljan i Uroševac.\nVijest da je nekadašnji načelnik opštine Lipljan otputovao za Hag objavila je njegova kćerka na “Fejsbuk” profilu, a prenijeli su mediji na albanskom jeziku u Prištini.\nBuja treba da se danas izjasni u Specijalnom tužilaštvu u Hagu u svojstvu osumnjičenog za zločine koje su pripadnici OVK počinili u regionu Nerodimlja, zoni u koju spadaju opštine Štimlje, Lipljan i Uroševac.\nU izvorima bliskim istražiocima Specijalnog suda, pred kojim će se suditi pripadnicima OVK za zločine nad Srbima, ranije je rečeno da se Buja dovodi u vezu i sa ubistvom 14 srpskih žetelaca na njivi u Starom Gracku 23. jula 1999. godine.\nBuja se dovodi u vezu i sa progonom više stotina Srba iz urbanog dijela Uroševca i sela Nerodimlje, Krajište, Veliki i Mali Alaš, Slatina, Goleš, Pomazatin, paljenjem srpskih kuća i rušenjem crkava, kidnapovanjem i ubistvom više desetina Srba i progonom srpskog stanvništva iz opština koje je pokrivala operativna zona OVK za region Nerodimlje.\nPozivi Specijalnog suda u Hagu upućeni su i bivšem načelniku štaba OVK Bislimu Zurapiju, bivšem komandantu Operativne zone Dukađini Ramušu Haradinaju, nekadašnjem pripadniku OVK Sokolju Bašotiju, kao i bivšem portparolu OVK Jakupu Krasnićiju.\nPredsjednik skupštine Kosova Kadri Veselji objavio je na svom “Fejsbuk” profilu da to predstavlja “udarac za njegove drugove, OVK i njenu borbu”, da je uvjeren da će se vratiti “nevini i ponosni”, jer je “pravo bilo i ostaje na njihovoj strani”, a da su oni bili na “pravoj strani istorije”.


Upitan odlazak mostarskih gimnazijalaca na robotičku olimpijadu u Meksiko\n06.05.2018 / 12:06 BiH - Zbog nedostatka novca\nČlanovi prvog robotičkog tima, učenici Druge gimnazije Mostar, ostvarili su pravo učešća na robotičkoj olimpijadi “First Global Challenge” pod palicom svog profesora Anesa Hadžiomerovića. Međutim, njihov odlazak na ovo takmičenje, koje će biti održano u Meksiko Cityju od 13. do 19. avgusta, je upitan jer škola nema neophodna sredstva za putovanje.\nProšle godine na takmičenju održanom u Washingtonu učestvovalo je 169 zemalja, a predani rad robotičkog tima Druge gimnazije iz Mostara rezultirao je time da ove godine jedini u BiH dobiju poziv na to takmičenje svjetskog ranga.\n- Način na koji ćemo se predstaviti je taj da će sve škole, odnosno zemlje-takmičari, dobiti isti robotički kit gdje će moći samo te komponente koristiti za sklapanje robota i na taj način se svim učesnicima daju jednake šanse da se mogu takmičiti sa drugim zemljama - objašnjava profesor i mentor robotičkog tima Druge gimnazije Anes Hadžiomerović.\nČlanice robotičkog tima Asja Kuko i Lejla Marić kažu da je ovo takmičenje izuzetno važno, kako za njihovu robotičku grupu i školu, tako i za cjelokupnu BiH. Nadaju se da će uspjeti otići na takmičenje u Meksiku.\nIrfan Marić član je ovog malog, ali vrijednog tima već dvije godine. Ističe da je robotika izuzetno važna za vrijeme u kojem trenutno živimo i otkriva svoje početke na tom polju.\n- Uzor mi je prije svega bio brat. Kada sam tek upisao ovu školu, u prvom razredu vidio sam da se mnogi učenici bave robotikom, onda sam odlučio i ja, želja me je povukla za tim i zavolio sam robotiku - kaže Marić.\nOvaj tim prošle godine takmičio se i na 11. Međunarodnom takmičenju u Konyi u Turskoj, gdje su ostvarili visoko 17. mjesto, u konkurenciji 3.250 učesnika i profesora iz 15 zemalja.\nUkoliko odu u Meksiko City, ponovo se nadaju dobrom uspjehu. Međutim, samo za registraciju tamo im je potrebno 3.000 dolara. Osim toga, tu su i troškovi vize, kao i džeparac za takmičare.\n- Smještaj bez hrane bio bi 450 dolara, avionske karte po osobi 1.200 dolara, ali i naglasio bih da nam je naša konzulica izašla ususret i da će nam dati svoju kuću na raspolaganje, tri obroka dnevno i sve ostalo - objašnjava mentor tima Anes Hadžiomerović.\nU maju ove godine, učenici mostarske Druge gimnazije odlaze i na 12. Međunarodno takmičenje iz robotike u Sivasu u Turskoj. Odlazak na olimpijadu u Meksiko City, međutim, ipak im je najveća želja. Ako uspiju, poručili su, ponosno bi nosili zastavu BiH.\nDa učenici Druge gimnazije Mostar nisu samo dobri iz robotike, govori i činjenica da su na kantonalnom takmičenju iz informatike, održanom 21. aprila na Fakultetu informacijskih tehnologija u Mostaru, osvojili prvo mjesto u ukupnom poretku. Takmičili su se u tri kategorije, i to: osnove IT-a, programiranje u C++ i Web dizajn HTML/CSS.


Bh. radnici u Njemačkoj zadovoljni platom, statusom i odnosom poslodavaca prema njima - Klix.ba\nProvjera uslova Bh. radnici u Njemačkoj zadovoljni platom, statusom i odnosom poslodavaca prema njima\n6.11.2018. u 10:34\n"Posjete poslodavcima koji zapošljavaju naše državljane, te razgovori sa radnicima dobar su pokazatelj s kolikom ozbiljnošću pristupamo radnim migracijama. Na ovaj način preventivno djelujemo i sprečavamo slučajeve gdje bi prava radnika bila ugrožena. I u budućnosti ćemo da nastavimo sa ovom praksom", rekao je Bandić.\nJedna od firmi koju je delegacija Agencije za rad i zapošljavanje BiH posjetila je "Baugroup" iz Ljubljane koja je zaposlila više od stotinu građevinskih radnika iz BiH.\n"Od početka realizacije Sporazuma sa Slovenijom u ovoj državi putem Agencije zaposleno je 30.000 radnika iz BiH. Neki od njih privremeno su angažovani na radovima u Njemačkoj i naša je obaveza da povremeno provjerimo uslove rada naših državljana. Zahvaljujući firmi koju smo posjetili imali smo mogućnost da razgovaramo sa velikim brojem naših državljana i da vidimo kako implementacija Sporazuma izgleda iz njihovog ugla. Veoma smo zadovoljni viđenim i posebno nam je drago da su radnici zadovoljni svojim poslovima", rekao je Bandić.


Jedan od najuspešnijih rumunskih reditelja prvi put u Srbiji Antička drama posle 50 godina u SNP-u | Vojvodina Info\nLjubitelji teatra, u narednoj godini, imaće prilike da uživaju, između ostalog, i u antičkoj tragediji koju će na scenu Srpskog narodnog pozorišta postaviti, rumunski reditelj Andrej Mažeri (Andrei Majeri).\nOvaj umetnik završio je Univerzitet Babes-Bolyai koji se nalaza u rumunskom gradu Kluž-Napoka gde je trenutno doktorand. Od 2014. godine sarađuje sa brojnim pozorištima, a trenutno u Bukureštu postavlja većinu svojih predstava. Andrei Mažeri je dobitnik nekoliko nacionalnih nagrada, a momenat kad su njegove „Las Meninas/Male dvorske dame“ izvedene na Bukureštanskom nacionalnom pozorišnom festivalu, stavlja ga u red jednog od najrelevantnijih mladih reditelja u regionu.\nKako kaže, sada mu je ideja da tri antičke tragedije poveže u jednu predstavu.\n„Zamisao je da to budu tragedije „Bakhe“, „Kralj Edip“ i „Antigona“, kaže Mažeri i dodaje da će ovo biti snažan tekst kao i da mu je izuzetno važno da dobro upozna ansambl, jer jedino tako predstava može da ima dobar ritam:\n„Želim da saznam o vašoj kulturi od ovdašnjih umetnika i glumaca, jer raditi na drugom jeziku nije jednostavno, a radio sam tako u Mađarskoj, a ne govorim ni mađarski, ni srpski. Zato mislim da su probe veoma važne. Kada gledate premijeru, vi ne vidite reditelja. Ne želim da me ljudi vide. Ja uživam u umetnosti koju stvaram tokom proba, i ta dva meseca koliko ćemo probati, su veoma važna – da se sprijateljimo tokom procesa. Mislim da je to najvažnije”.\n„Andrej Mažeri se opredelio za kombinaciju tri antičke tragedije koje imaju zajednički imenitelj – porodica ili povratak kući, a to takođe ima veze sa temama koje je projekat „Novi Sad – Evropska prestonica kulture“ odredio kao svoje reference za umetničke programe u toku godine titule. Mesec april 2022. godine, što se tiče SNP-a, u sklopu obeležavanja godine titule, biće posvećen upravo Seobama i povratku domu“, istakao je Filipović.\nSrpsko narodno pozorište, u drugoj polovini 160. sezone, svoj repertoar obogatilo je sa četiri predstave. Predstava „Deobe“ Juga Radivojevića, po romanu Dobrice Ćosića svoju premijeru je doživela u martu, a potom je usledila i premijera predstave „Osamnaest mačaka i limar Herman Brum” Miloša Nikolića, u režiji Ivana Cerovića. Nakon Šekspirove „Bure“ u režiji Kokana Mladenovića, Radoslav Milenković postavio je „Višnjik“ A. P. Čehova, dok je Handkeov komad „Golmanov strah od penala“ dramatizovala i režirala Ana Đorđević, a premijeru će publika imati priliku da pogleda 4. septembra, na predstojećem INFANT-u.\nPrevious articleNovi napad zmija! – POSKOK UJEO DEČAKA (14)\nNext articleFotografija koja je ODUŠEVILA SRBIJU


BLIRE okupio brojne izlagače i paneliste - Glas Srpske\nBLIRE okupio brojne izlagače i paneliste\nMilijana Latinović 03.10.2019 18:14\nBanjaluka - Međunarodni sajam nekretnina i investicija "Banjaluka invest real estate expo 2019" (BLIRE), treći po redu, okupio je izlagače iz Srpske i Srbije, te predstavnike kompanija i institucija koji učestvuju na sajamskim panel diskusijama.\nOva dvodnevna manifestacija, koja je danas svečano otvorena u Banjalučkom velesajmu, okupila je investitore stambeno-poslovnih objekata, proizvođače i distributere materijala za gradnju, a učestvuju i agencije za nekretnine, banke i osiguravajuće kuće. Idejni tvorac i organizator sajma Predrag Tešić kaže da manifestaciju organizuju po konceptu koji je zasnovan na panel diskusijama i izlagačkom dijelu.\n- Trudimo se da svake godine dovedemo što reprezentativnije paneliste ne samo iz Srpske već i iz regiona, a ove godine uspjeli smo da dovedemo i panelistu iz Turske - istakao je Tešić.\nDodao je sajam prethodne dvije godine bio veoma posjećen, te da veliki broj posjetilaca očekuju i na ovogodišnjoj manifestaciji.\n- Na sajmu se predstavlja 30-ak izlagača iz Srpske i Srbije. Veoma je značajno da su izlagači koji su prvu godinu bili s nama i danas tu, što je i nama organizatorima potvrda da smo na pravom putu. Sajamska kultura se izgubila na našim prostorima i nastojimo to povratiti. Jedan od ciljava je da sajam bude mjesto gdje će se sklapati poslovi kroz koje ćemo postizati kvalitetnije rezultate - istakao je Tešić.\nO značaju ovog sajma, dodaje Tešić, najbolje svjedoči činjenica da je na prvom sajmu 2017. godine pokrenuta inicijativa o usvajanju zakona o posredovanju u prometu nekretnina.\n- U FBiH je usvojen nacrt tog zakona, dok je kod nas pripremljen prijedlog i očekujem da će uskoro biti usvojen - rekao je Tešić i podsjetio da je na prvom sajmu formirano i Udruženje posrednika u prometu nekretnina RS koje će tokom ovogodišnjeg sajma potpisati sporazum o saradnji sa Klasterom nekretnina Srbije.\nPomoćnik direktora za normativne poslove, evropske integracije i međunarodne projekte Republičke uprave za geodetske i imovinsko-pravne poslove (RUGIPP) Jasenko Nedinić istakao je da je ova institucija najvažnija kada je riječ o nepokretnostima.\n- Kod nas sve počinje, vodimo evidencije o vlasništvu nad nepokretnostima, a to omogućava investitorima, između ostalog i učesnicima ovog sajma, da imaju sve potrebne informacije na jednom mjestu - rekao je Nedinić, naglasivši da su u cilju obezbjeđenja što jednostavnijeg pristupa svim podacima uveli elektronske servise.\nDirektor firme "Remax" koja je lider u svijetu nekretnina Dragan Milanović rekao je da se ova firma prvi put predstavlja na sajmu BLIRE.\n- Ovakve manifestacije su značajne za uspostavljanje kontakata, podizanja imidža kompanija i sklapanje poslova - rekao je Milanović.\nMeđu medijskim pokroviteljima manifestacije je i "Glas Srpske".


Alumni - Univerzitet Mediteran Podgorica\nAgencija za zaštitu konkurencije Fakultet za poslovne studije “Montenegro Business School” mi je obezbijedio potrebna savremena znanja iz oblasti ekonomije iz najprestižnijih udžbenika koji se...\nSaradnik u nastavi na Fakultetu za informacione tehnologije Osnovne i specijalističke studije završila sam na Fakultetu za informacione tehnologije Univerziteta „Mediteran“. Odlučila sam da upišem...\nDevelopment Manager at Nilex AB Potraga za odgovarajućim fakultetom nakon završene srednje škole u mom slučaju nije trajala dugo. Velika ljubav prema računarima od ranog...\nMenadžer restorana u Dubaiju Fakultet Montenegro Tourism School sam upisala 2008. godine u cilju nastavka stučnog obrazovanja u oblasti turizma koje sam zavoljela još u osnovnoj i utvrdila interesovanje...\nProject manager u kompaniji Wireless Montenegro Te 2007. godine Fakultet za informacione tehnologije je bio nešto novo i drugačije u našem obrazovnom sistemu. Drugačiji moderan...\nAgencija za zaštitu konkurencije Fakultet za poslovne studije “Montenegro Business School” mi je obezbijedio potrebna savremena znanja iz oblasti ekonomije ...\n28 Feb 2020\t| Alumni\nSaradnik u nastavi na Fakultetu za informacione tehnologije Osnovne i specijalističke studije završila sam na Fakultetu za informacione tehnologije Univerziteta ...\nDevelopment Manager at Nilex AB Potraga za odgovarajućim fakultetom nakon završene srednje škole u mom slučaju nije trajala dugo. Velika ...\nMenadžer restorana u Dubaiju Fakultet Montenegro Tourism School sam upisala 2008. godine u cilju nastavka stučnog obrazovanja u oblasti turizma koje sam zavoljela još ...\nProject manager u kompaniji Wireless Montenegro Te 2007. godine Fakultet za informacione tehnologije je bio nešto novo i drugačije u ...\n27 Feb 2020\t| Alumni\nSaradnik u advokatskoj kancelariji Ivana Maraš, generacija 2012/13, studije je završila sa prosječnom ocjenom 10. Dobitnik je Studentske nagrade Glavnog ...\nAdvokat i saradnik u nastavi na Pravnom fakultetu Matija Vučićević, generacija 2010/11, studije je završio sa prosječnom ocjenom 10. Dobitnik ...\nSaradnik u nastavi na Univerzitetu Mediteran, savjetnik u Upravi Glavnog grada Podgorice Denis Vukotić, generacija 2008/2009, studije je završio sa ...\nDirektor Odjeljenja za podršku poslovanju sa stanovništvom, Societe Generale Montenegro Cilj svakog studenta bi trebalo da bude edukacija iz željene ...


Tribina Dobra inkluzivna praksa očima profesionalaca, roditelja i vršnjaka, Leskovac - Mreža podrške inkluzivnom obrazovanju\nTribina Dobra inkluzivna praksa očima profesionalaca, roditelja i vršnjaka, Leskovac\nU Centru za stručno usavršavanje u obrazovanju u Leskovcu, 03.12.2014, od 17 do 19 časova, održana je tribina „Dobra inkluzivna praksa očima profesionalaca, roditelja i vršnjaka“. Svoja pozitivna iskustva iznosili su učenici srednjih škola, roditelji i nastavnici.\nUčesnici tribine upoznali su se sa inkluzivnim obrazovanjem i dobrom praksom od strane prosvetne savetnice ŠU Leskovac, predstavnika OŠ „Vuk Karadžić“ iz Stubla, opštine Vladičin Han, i učenika srednjih škola, Tehničke škole i Gimnazije iz Vladičinog Hana i Medicinske škole iz Vranja.\nProsvetna savetnica Lidija Nešić je govorila o kvalitetnoj nastavi u inkluzivnoj učionici, o dobitima za učenike kojima je potrebna dodatna podrška u obrazovanju, dobitima za ostale učenike, školu i zajednicu. Prezentaciju možete pruzeti ovde.\nMisija njihove škole je, istakla je direktorka OŠ „Vuk Karadžić“, Daniela Mitić, da svakom detetu obezbedi uslove da postigne maksimalni uspeh uz pomoć truda posvećenih i inspirisanih nastavnika, vršnjaka i podršci porodice i zajednice. Prezetaciju možete preuzeti ovde.\nUčenici srednjih škola iznosili su svoja autentična iskustva, i istakli da osećaju zadovoljstvo kada govore o osnovnoj školi, nastavnicima i drugovima. Zajednički uspesi, diplome i nagrade su veoma dragoceni za njih, kazala je razredna Radmila Krstić, a ono što je najdragocenije jeste njihovo drugarstvo i uzajamna pomoć i podrška i nakon osnovne škole.\nLeskovac, 03.12.2014, Centar za stručno usavršavanje u obrazovanju, od 17 do 19 časova


Debata o aktivnijem uključivanju žena u politiku Radio Kfor\n13.03.2018 posted by: RADIOSRB\nPovodom ove debata Ruzica Simić, ispred NVO\n“Zensko pravo”, u razgovoru za KFOR radio ističe.\n“Već četiri godine postoji centar koji je finansiran od EU - Kancelarije u Prištini, i pruža veoma efektivnu pomoć, pravnu, psihološku i pomoć u integraciji žena u društvu. Uloga žena u procesu pomirenja je nova tema koja nije do sada obrađivana, potrebno je da razgovaramo o temama kao što su multikulturalizam, kao i pojašnjavanje u zone postkonfliktim periodima, zašta su nam potrebne žene, a znamo mnoge primere u svetu koje nam garanutuju uspeh u pomirenju ako su žene uključene u što većem broju”.


Era iz Brazila uživa u Srbiji! – KAFANSKI SELEKTOR\n5. децембра 2013. 24. августа 2015. Nenad Pavlović 0 Comments\nPre tačno tri godine preko Kipra, iz Sao Paula, na Begluk su stigla dva Brazilca. Rikardinjo nije uspeo da zadovolji kriterijume Ljubiše Stamenkovića. Otišao je posle samo šest meseci. Da li je popularni Piskavac pogrešio u svojoj proceni, nikada nećemo saznati. Ipak, kada je u pitanju drugi momak iz Sao Paula jasno je da je sa njim trener Užičana pogodio 100%! Iza njega su sjajne dve sezone, brdo lepih poteza, asistencija i prelepih golova. Moglo bi se reći da su ovim pojačanjem profitirale sve tri strane. Stamenković je dobio odličnog igrača, klub mogućnost da dobro zaradi na njegovom transferu, a on je pokazao da je igrač za velika dela. Pitate se ko je on? On je Tiago Galvao!\nNa samom početku da te pitam kako si ti stigao u Srbiju (Užice)?\nU Srbiju sam stigao sasvim slučajno, preko Kipra. Sloboda se pripremala na Kipru, kockice su se poklopile i posle uspešne probe potpisao sam ugovor sa Užičanima.\nKada se već ukazala ta šansa za dolazak u Slobodu, da li si imao nekih predrasuda? Ipak je Srbija mala zemlja, Užice još manji grad, a Sloboda novopečeni Superligaš…\nNe, nisam imao predrasuda. Volim izazove i uvek sam siguran u sebe, kako na terenu, tako i u životu.\nTu si već tri godine. Kakav je tvoj komentar na Srbiju, Užice i naravno na naš fudbal? Da li si srećan ovde?\nVau! Tri godine… Srbija je divna zemlja. Užice jeste manji grad, ali Užičani su izuzetni ljudi! Srbi su stvarno fantastičan narod! Sloboda igra lep fudbal i jako sam srećan, kako u njoj tako i u Srbiji uopšte.\nDa li ti nedostaju domovina i porodica?\nMoja porodica je za mene sve. Nedostaju mi, ali pre svega ja sam profesionalac. Shvatam da je to sastavni deo mog posla i znam da moram bez njih.\nPoznato je da je Brazil zemlja kafe, fudbala i lepih devojaka. Možeš li da napraviš jednu paralelu između našeg i vašeg naroda kada je u pitanju pogled na fudbal i ljubav prema ovoj igri?\nBrazil i Srbija su jako slične zemlje. Mislim da Brazilci i Srbi žive za fudbal. I kod nas i kod vas se pije odlična kafa. Srpkinje su jako lepe.\nČije su devojke lepše? Imaš li devojku u Brazilu ili te je možda osvojila neka Užičanka? 😉\nI vaše i naše devojke su lepe, ali mislim da su vaše lepše! Imao sam devojku pre nekog vremena, ali sada sam slobodan.\nTvoj kolega Lamin Dijara, bivši napadač Partizana, je više puta izjavio da će se po završetku karijere preseliti u Srbiju i oženiti Srpkinju. Da li ti možda planiraš nešto slično? 🙂\nDijara je jako dobar igrač… To se nikada ne zna. Ne bih imao ništa protiv. Ali hajde da vidimo šta će moj životni put odlučiti!\nDa li si srećan u Užicu kao gradu, odnosno u Slobodi kao klubu?\nJa sam ovde presrećan! Kao što sam već rekao, Užičani su fenomenalni. Sloboda je sjajano organizovan klub u kom se tačno zna ko šta radi, a na nama igračima je samo da igramo fudbal.\nAko se ne varam, u tadašnju Slobodu Point Sevojno si stigao iz matične Pauliste kao klasičan napadač. Vremenom je trener u tebi pronašao sjajnog polušpica. Kako gledaš na tu promenu pozicije? Da li si i ranije igrao iza napadača ili si stvarno izum popularnog Piskavca? Koja ti od te dve pozicije više leži?\nU Brazilu sam uvek igrao klasičnog napadača. Ljubiša je ipak u meni prepoznao kvalitete polušpica. Mislim da je pogodio. Pozicija polušpica mi više leži. Nekako se na njoj mnogo bolje snalazim. Ali ekipa je u prvom planu. Za ekipu bih igrao na bilo kojoj poziciji.\nKako inače komentarišeš rad popularnog Piskavca?\nVerujte mi, u pitanju je odličan trener! Sjajan čovek pre svega! I odličan motivator. Od njega sam puno naučio i ovom prilikom mu se puno zahvaljujem!\nU prvoj sezoni si na novoj poziciji ispred sebe imao Filipa Kasalicu. Onda u drugoj Predraga Ranđelovića… Sa obojicom si činio strašan tandem. Da li ti ove sezone u igri fali jedan od njih dvojice?\nFilip je fenomenalan igrač i bilo mi je zadovoljstvo igrati sa njim. Neiskustvo je uvek mogao da nadoknadi brzinom i stizao je bukvalno svaku moju loptu. Ranđelović je strašan igrač i rođeni strelac. Njegova karijera dovoljno govori o njemu.Obojica mi puno fale i siguran sam da bi sa njima lepše stajali na tabeli. Ali Sloboda i ove sezone ima sjajne napadače. Vreme Živanovića i Lazara Jovanovića će tek doći.\nOdlične igre nisu prošle nezapaženo. Po čaršiji se pričalo da su te tražili Zvezda i Partizan, te da je Sloboda odbila ponudu ruskog Rostova tešku 450 000 evra. Šta je od svega toga tačno?\nMožda ne bi trebalo da pričam, ali znam da je Sloboda letos odbila ponudu Šerifa iz Moldavije tešku 500 000 evra.\nPrelep gol na Marakani možda bi upravo mogao da bude karta za Crvenu Zvezdu ili Partizan? Kakve su tvoje želje? Da li bi voleo da zaigraš na jednoj od dve strane Topčiderskog Brda ili je ipak inostranstvo prva opcija ?\nZvezda i Partizan su veliki klubovi. I jedan i drugi klub imaju dugu tradiciju i odlične rezultate iza sebe. Ipak, moja prva želja je dokazivanje u drugim zemljama Evrope.\nKada jednog dana odeš, u kakvom će ti sećanju ostati Begluk, Slobodini navijači i Užice uopšte?\nSrbija, Užice, Sloboda i Begluk će zauvek ostati u mom srcu. Gde god da me život odvede, ovaj prelep deo karijere jednostavno ne mogu da zaboravim.\nNe ostaje mi ništa drugo nego da ti u daljem toku karijere poželim puno zdravlja, sreće, golova i asistencija. Imaš mogućnost nekoga da pomeneš za kraj. Želiš li nekome da se zahvališ, da ga pohvališ ili pozdraviš?\nJedno veliko HVALA svima za sve!\n← Lepša strana našeg fudbala!\nStrani selektor? Da li je to za nas? →


Tekst je po motivima čuvenog filma Etorea Skole načinio Slobodan Obradović, režiju i adaptaciju potpisuje Lenka Udovički, a premijera je 14. marta na sceni "Olivera i Rade Marković".\nCrnohumorna priča o brojnoj porodici koja živi u pretrpanoj straćari na obodu grada, o ljudima koji se izdržavaju krađama i prostitucijom, o likovima društvenog taloga...\n- To je odličan film - kaže Lenka Udovički dodajući: "Crnohumorno govori o ozbiljnoj temi, izvrsni su karakteri tj. likovi, situacije... Osećam da je tema o kojoj govori danas vrlo relevantna".\n- Govori o prirodi kapitalizma, o subproleterijatu, dakle o najnižoj klasi ljudi koji čak nemaju ni posao, pa se ne može reći da ih eksploatišu. U sistemu takav kakav je oni nemaju nikakvu šansu. Neće se iz toga izvući, te, naravno, nemaju ni mogućnost da pokušaju da slede svoje snove....\nHoćete da kažete da suštinski liči na život sve većeg dela populacije danas?\n- Živimo u svetu i vremenu gde perspektiva ne postoji. Jer se sve skupa sve više zaleće u smeru da onih oko jedan odsto ima sve više bogatstva, diriguje politikom, kreira ratove, krize, tržišta, viruse... Po potrebi melje onih oko 99 odsto. I svaki put jedva preživimo, a neko je u svakoj sekundi na tuđoj nesreći napravio milijarde, bilijarde... Jednostavno, sistem je takav.\nCrnohumorna priča o brojnoj porodici koja živi u pretrpanoj straćari na obodu grada\n"Ružni, prljavi, zli" govori i o tome da kad čoveku blokiraš lični, duhovni, obrazovni... razvoj, s njim možeš da radiš šta hoćeš...\n- Preko medija se strahovito manipuliše ljudima. Temeljno marginalizujući prave vrednosti, nameće im se šta je lepo, šta je zabavno, čemu treba težiti... A to što im se nameće zapravo ih ponižava do kraja. Ljudi su dovedeni u situaciju da strahuju, da se osećaju nesigurno, bezvredno, ugroženo... Rezultat toga i jeste da se ljudi onda, pre ili kasnije, na najgori način udružuju. I gonjeni osećanjem borbe za opstanak u stanju su svašta da urade. U Skolinom filmu oni tako pritešnjeni na dnu, boreći se za opstanak, vrlo problematičan sistem vrednosti u njihovim odnosima. A danas je to postalo normalno. Danas je normalno da se krade, da se laže, da se otima... Kao da smo pristali da to tako mora i, još gore, da je to jedino moguće. To blokiranje razvoja nije samo materijalno pitanje. Danas ima više tehnologije, nismo baš po straćarama, ali je duhovna pustoš ogromna. A sveopšte je prisutno osećanje da mora da se pristaje na sve. To je naravno plodno tlo za iskorišćavanje ljudi, eksploataciju i sve veću manipulaciju.\nRadeći probe svakodnevno ulazite u BDP, tako je bilo i kada ste radili "Ko se boji Virdžinije Vulf", dakle prolazite i kroz foaje u kojem je svojevremeno bilo vaše i Radetovo venčano veselje.... Bude li se sećanja?\n- Promenilo se, nekada je tu blizu bio divan klub... U stvari gotovo da ne mogu da povežem da je to bilo tu.\n“Glob teatar”, Vanesa Regrejv, Krležin šešir...\nPo prirodi i logici stvari, uglavnom razgovaramo o predstavi koju radite, a propustimo razne stvari iz vaše karijere. Da pomenemo ovom prilikom predstavu „Bura“ koju ste radili u londonskom „Glob teatru“ sa Vanesom Redgrejv, koja je poželela za rekvizitu, Krležin šešir „borsalino“ koji je on ostavio vašem suprugu Radetu...\n- To je za mene bilo neverovatno iskustvo. Vatreno krštenje. Pre dvadesetak godina, moj prvi Šekspir, pa na engleskom, pa u "Globu", pa sa Vanesom... Danas kad pomislim, odmah mi se tresu noge. Možda sam tada u stvari bila hrabrija. Tada je “Glob” vodio Mark Rajlanf, fantastičan glumac, duhovan i uman čovek koji se bavio Šekspirom i šekspirijanskim vremenom na jedan vrlo dubok, poseban način. U pozorištu se od arhitekture pa na dalje pazilo i o najmanjem detalju; da akustika ide svojim tokom, da energija kruži... Pronalaženi su poslednji majstori koji su znali da naprave pod bez ijednog eksera. I sve to jeste napravilo posebnu atmosferu u “Globu”. Tu sam naučila kako se Šekspir - jer nije bilo tehnike, svetla... - oslanjao na glumce, radio kroz glumca, kroz glumačko biće, kroz glas, kroz pokret... Za mene je to bila velika škola. U ono vreme u parteru, u publici su stajale široke narodne mase koje su direktno reagovale, vikale kad im se nije svidelo, podržavale kad im se sviđalo, predstave su trajale po četiri-pet sati, ljudi su ulazili, izlazili... Veliko, veliko iskustvo.\nOzren Grabarić jednooki Macadelo\nU predstavi će zaigrati i Ozren Grabarić\nU predstavi će zaigrati i izvanredni hrvatski glumac Ozren Grabarić, koji igra jednookog Macadela: "On je za gubitak oka od osiguranja dobio novac koji krije od ostalih članova porodice, ovi pokušavaju da mu ga ukradu, a on ih neprekidno zlostavlja verbalno i psihički…Materijalna nemaština uvod je u emotivnu, moralnu bedu koja svodi ljude na puku egzistenciju i instinkte. Reč je o kapitalizmu koji nas je sve doveo do toga da budemo sve površniji, da trčimo za novcem - zbog čega, između postalog, nestaju majstori svojih zanata, zanatlije, ljudi koji će kvalitetno uraditi posao", rekao je Grabarić.\nUloge igraju i Jovo Maksić, Marko Gvero, Nađa Sekulić, Nataša Marković, Ivana Nikolić, Ivan Zablaćanski, Iva Ilinčić, Nina Janković, Vanja Nenadić i drugi.


Jagodinski prosvetni radnici obišli školu u gradu Katerini, u Grčkoj\n31.05.2019 | Info\nProsvetari iz Jagodine obišli Četvrtu srednju školu u Kateriniju, gde su se upoznali sa školom i njihovim načinom rada. Lepo iskustvo, ali naše škole su daleko uređenije – opšti je utisak naših prosvetnih radnika\nFoto: Viktor Stojanović\nTokom petodnevne posete delegacije iz Jagodine Grčkoj, prosvetni radnici iz Jagodine posetili su Četvrtu srednju školu u gradu Katerini. To je bila prilika da se oni upoznaju sa načinom rada njihovih kolega u Grčkoj i njihovim obrazovnim sistemom. Tom prilikom, izneli su i svoje utiske:\n-Ono što je karakteristično za ovu školu je rad u jednoj smeni. To je težnja našeg Ministarstva. Možda je to i moguće izvesti u narednom periodu u našoj sredini. Ja kao direktor jedne osnovne škole u Jagodini mogu da kažem da su naše škole malo sređenije –rekla je Gordana Zlatanović, direktorka Osnovne škole „Ljubiša Urošević“ u Ribaru.\n-Prvi utisak je taj da su sve naše škole u Jagodini lepše od ove koju smo videli. Novije su i opremljenije. Imali smo priliku da čujemo od direktora kakva su to prava učenika ovde i malo smo upoređivali sa našim sistemom. Čuli smo kakav je sistem obrazovanja i neke lepe stvari, mada mislim da nije sve to zaista tako –istakla je Jelena Zečević, profesorka u Prvoj tehničkoj školi u Jagodini.\n-Moja iskustva su dobra. Prvi put sam ovde i nisam do sada dolazila. Vreme je lepo, videli smo sve što nas interesuje. Ne znam kakav je način rada, ali mislim da smo slični u tome. Ne vidim nikakvu razliku između našeg kabineta inforrmatike i njihovog –rekla je učiteljica Radmila Stajić.\nIako su bili jednoglasni u mišljenju da su naše škole daleko iznad njihovih, takođe su istakli da je ovo svakako bilo pozitivno iskustvo koje će im u budućem radu dosta koristiti.\nPreminulo 13 osoba, registrovana 344 novoobolela\nPet od pet Partizana, Milutinov u idealnom timu Evrolige


Protesti protiv Davosa, sukobi sa policijom, troje uhapšenih – Krstarica\nProtesti protiv Davosa, sukobi sa policijom, troje uhapšenih\nCIRIH – Švajcarska policija ispalila je suzavac i upotebila vodene topove i gumene metke u sukobu sa demonstrantima u Cirihu, koji su ispalili vatromet i bacali flaše tokom protesta protiv održavanja Svetskog ekonomskog foruma u Davosu.\n„Cirih protiv SEF (Svetskog ekonomskog foruma)“, bio je slogan demonstracija, čije je održavanje je dozvoljeno i na kojima je učestvovalo više stotina ljudi.\nPojedini demonstranti držali su transparente s natpisima „Zaustavite klimatsku krizu“, dok su drugi palili kutije po ulicama i pisali po prozorima okolnih radnji slogane, poput „Razbiti SEF“.\nKlimatske promene nisu razlog suse i gladi na Madagaskaru\nZbog lažnih kovid pasoša jurio Srbina bejzbol palicom\nJapan pokreće nuklearni reaktor posle dve godine\nAustrijska carina „preplavljena“ zaplenjenim…


‘Novinarstvo’ s cijenom | PCNEN\n‘Novinarstvo’ s cijenom\nObjavio/la PCNEN Analize&Mišljenja, Priča dana 29. Dec. 2016. | 19:06\nPortal press d.o.o iz Podgorice, u čijem je vlasništvu informativni portal Analitika, je potpisao tokom 2015. godine više ugovora kojima se reguliše plaćanje informacija koje, za potrebe ugovarača, objavljuje portal Analitika u određenom periodu.\nOvu praksu je otkrio Centar za građansko obrazovanje (CGO) tokom prikupljanja podataka za svoju studiju “Jednake šanse za sve medije u Crnoj Gori”, koja je nedavno promovisana u Podgorici.\nPortal press d.o.o. je, prema nalazima istraživača CGO, potpisao ugovore sa dvije opštine, dvije nezavisne državne agencije i jednim ministarstvom.\nUgovor sa opštinom Bijelo Polje naslovljen je kao “ugovor o pružanju marketinških usluga”, dok se ugovor sa opšinom Budva vodi kao “ugovor o poslovnoj saradnji”.\nUgovorom su, u slučaju opštine Bijelo Polje, odnosno, preciznije, tamošnjeg Centra za informacioni sistem, precizirane sljedeće “marketinške usluge”: “Praćenje aktivnosti u radu lokalne samoupave i realizciji razvojnih projekata koji su od krucijalnog značaja za opštinu Bijelo Polje; Predstavljanje prirodnih potencijala Bjelasice u cilju razvoja turističke ponude Opštine Bijelo Polje; Predstavljanje nosioca privrednog, kulturnog i sportskog segmenta u opštini Bijelo Polje; Mjesečne izjave prema interesu korisnika i jednom u tri mjeseca intervju sa predsjednikom Opštine Bijelo Polje uz obavezu davaoca da obezbijedi prenos dijela izjave ili intervjua u glasilu sa nacionalnom pokrivenošću”. (Ovaj posljednji set usluga se, uz izvjesne modifikacije, ponavlja u svakom ugovoru).\nUgovor je zaključen na period od pola godine, a za sve prethodno navedene usluge Opština Bijelo Polje se obavezala da plati 1.500 eura, što mjesečno ispadne 250 eura.\nUgovorom o poslovnoj saradnji sa opštinom Budva, Portal press d.o.o. se obavezao na pružanje istovjetnih ili sličnih usluga. Jedina bitna razlika je što se u ovom ugovoru pominje i reklamni baner na portalu Analitika “tokom cijelog perioda trajanja ugovora” koji iznosi 12 mjeseci. Ukupna cijena navedenih usluga je 4.000 eura ili mjesečno nešto više od 333 eura.\nPortal press d.o.o. je jednogodišnji ugovor o poslovnoj saradnji potpisao sa Agenijom za elektronske komunikacije i poštansku djelatnost. Osim seta tipskih usluga, koje se odnose na izjave, saopštenja i intervjue ( u ovom slučaju sa izvršnim diretorom Agencije ili nekim od čelnih ljudi) u ugovoru se pominje baner “na početkoj strani potala Analitika sa direktnim linkom na sajt korisnika”. Cijena ugovorenih sluga je samo 700 eura, što je mjesečno nešto više od 58 eura.\nAgencija za elektronske komunikacije i poštansku djelatnost je nezavisno regulatorno tijelo za oblast elektronskih komunikacija i poštanske djelatnosti. U poslovima koje obavlja, Agencija nema konkurenciju, pa ni potrebu za reklamiranjem, posebno ne za selektivnim reklamiranjem u jednom privatnom online mediju.\nPortal press d.o.o. je lani potpisao dva ugovora o poslovnoj saradnji sa Agencijom za eleketrnske medije. Oba ugovora su zaključena na period od tri mjeseca, a cijena ugovorenih usluga je 500 eura. Riječ je o setu tipskih usluga (izjave, saopštenja, intervjui) i o reklamnom baneru na početnoj strani portal Analitika.\nAgencija za elektronske medije je nezavisni regulatorni organ za oblast AVM usluga koji vrši javna ovlašćenja u skladu sa Zakonom o elektronskim medijima i djeluje u interesu javnosti. U poslovima koje obavlja, Agencija nema konkurenciju, pa ni potrebu za reklamiranjem, posebno ne za selektivnim reklamiranjem u jednom privatnom online mediju.\nPortal press d.o.o. je jednogodišnji ugovor o poslovnoj saradnji potpisao sa Ministarstvom održivog razvoja i turizma, a ukupna cijena široke palete informativno-\nmarketinških usluga je 4.800 eura, odosno 400 mjesečno. Na vrhu liste je “predstavljanje turističke ponude Crne Gore kroz predstavljanje najznačajnijih nosilaca ponude”, a na dnu liste je onaj set tipskih informativnih usluga, sada formulisan ovako: “izjave, saopštenja prema interesu korisnika, praćenje aktivnosti i intervjui sa ministrom ili nekim od čelnih ljudi od strane korisnika, uz obavezu davaoca da obezbijedi prenos dijela izjave ili intervjua u glasilu sa nacionalnom pokrivenošću”.\nUstav Crne Gore u čl. 49 jamči sloboda štampe i drugih vidova javnog obavještavanja, a u čl. 50 se izričito napominje da u Crnoj Gori nema censure. U čl. 4 crnogorskog Zakona o medijima se kaže da se “u medijima (se) slobodno objavljuju informacije i mišljenja o pojavama, događajima i ličnostima, poštujući Ustav, zakon i etička pravila novinarske profesije. U ovom zakonu se Izričito napominje da su mediji slobodni i da je zabranjena cenzura.\nPraksa koja se, pored ostalog, promoviše preko ovakve vrste ugovora označena je od strane domaće i inostrane stručne javnosti kao prikrivena cenzura, kojom se narušava nezavisnost i sloboda medija. Ova praksa nije tipična za Crnu Goru, već i za ostale države u regionu.\nU načelu 10 Kodeksa novinara/ki Crne Gore piše: “Novinar/novinarka ne smije tražiti niti prihvatati privilegije bilo koje vrste koje bi mogle ograničiti ili dovesti u sumnju njegovu/njenu nezavisnost i nepristrasnost, i nauditi uredničkoj slobodi”. U jednoj od smjernica za ovo načelo se definiše razlika između informativnog sadržaja i reklama, pa se precizira: “Reklame, novinske strane ili programi koje plaćaju sponzori, moraju se jasno razlikovati od informativnog sadržaja. Takvi sadržaji moraju biti kreirani i predstavljeni na način da ih čitalac/slušalac/gledalac prepozna kao takve. Novinar/novinarka ne smije da se bavi reklamno-propagandnim poslovima.”\nU ugovorima o marketinškim uslugama, odnosno o poslovnoj saradnji koje je potpisao izdavač portala Analitika nema nijedne stavke kojom se Portal press d.o.o obavezuje da će plaćene sadržaje označiti da bi ih publika mogla razlikovati od informativnog sadržaja. Ne postoje dokazi da je uredništvo portala Analitika to radilo, nezavisno od ugovora.\nPortal Analitika je član kolektivnog samoregulatornog tijela, Medijskog savjeta za samoregulaciju. Član Upravnog odbora ovog tijela je Draško Đuranović, čiji se potpis nalazi na jednom od pominjanih ugovora, koji je potpisao dok je bio izvršni direktora Portala press d.o.o. Đuranović je sada glavni i odgovorni urednik dnevnog lista Pobjeda.\nObjavio/la PCNEN na 19:06. Objavljeno u Analize&Mišljenja, Priča dana. Možete pratiti sve odgovore na ovaj post kroz RSS 2.0. You can skip to the end and leave a response. Pinging is currently not allowed.


ТРАМПОВ ЧОВЕК доноси решење за КОСОВО\nTRAMPOV ČOVEK donosi rešenje za KOSOVO\nSamo nekoliko nedelja otkako je Metju Palmer imenovan za specijalnog predstavnika SAD-a za Zapadni Balkan, iz Bele kuće stiže pojačanje – Donald Tramp imenovao je Ričarda Grenela za specijalnog izaslanika za dijalog Beograda i Prištine.\nNjegov zadatak mogao bi da bude ubrzavanje rešenja kosovskog pitanja po ugledu na makedonsko-grčki sporazum, smatraju analitičari.\n„Ambasador Grenel je poznat po bliskim vezama sa Džonom Boltonom, prvim bivšim savetnikom Trampovim za nacionalnu bezbednost, koji je bio među prvima koji je dao podršku ideji razgraničenja, razmeni teritorija, podela, kako god to definisali, a to je ideja koja i srpskom predsedniku veoma leži na srcu, tako da, u ovom trenutku i Vučić i Tači mogu da budu zadovoljni imenovanjem Grenela“, ocenio je Boško Jakšić, spoljnopolitički analitičar.\nImenovanje jednog od glavnih Trampovih saradnika samo dva dana pred kosovske izbore signal je naklonosti Amerike određenoj vrsti rešenja, dodaje Jakšić.\nI novinarka Ljiljana Smajlović misli da to nije slučajnost.\n„Izgleda da su malo požurili sa tim jer je neko rekao – čekaj, ovima idu izbori, kako da pošaljemo poruku da mi navijamo za Veseljija i Tačija. Dakle, ovde Vašington se upliće aktivnije nego do sada, Grenel je mnogo važniji čovek od Matjua Palmera i onda, kad se već toliko investiramo u to da barem blagovremeno pošaljemo poruku na izborima ko je nama tu draži“, mišljenja je Smajlović.\nNa kakvog sagovornika Beograd i Priština mogu da računaju? Sličnog Trampu, ukoliko je suditi prema tome kako se pokazao do sada kao ambasador u Nemačkoj, smatra novinar Dojče Velea Nemanja Rujević.\n„Verovatno je to čovek koji će lupati šakom od sto, ako Metju Palmer to nije. Takođe, potpuno je nejasno čemu sada Grenel, kada je Palmer već imenovan od Stejt Departmenta kao izaslanik za Zapadni Balkan i moja pretpostavka bi bila da su to suprotstavljene mere, a ne, kako kažu sad iz Vašingtona, da će oni raditi zajedno“, smatra Rujević.\nIako su u Briselu iskazali zadovoljstvo zbog toga što će Amerika i Evropa na zajedničkom frontu raditi na rešenju kosovskog problema, predstoji nam neka vrsta „diplomatskog peglanja“, smatra analitičar Boško Jakšić i dodaje – da li će zbog suprotnih ideja doći do konflikta na relaciji Vašington – EU, ili će ona prihvatiti nekakvu ideju o razgraničenju, rezultat ćemo imati relativno brzo – za pola godine ili maksimum godinu dana.


Sandra Bullock će predvoditi ženski tim Oceanovih lopova\nShowbiz Autor:Nikola Kojić03. stu. 201508:08 > 08:11\nMalo tko nije čuo za grupu lopova koje je u tri nastavka predvodio Danny Ocean kojeg je glumio George Clooney, koji se s Bradom Pittom i grupom vještih profesionalaca u krađi radio "dar-mar" u Las Vegasu dva puta, te jednom u Europi.\n“Ocean’s 11, 12 i 13” su bili veliki hit u kinima, a sada bi se mogli vratiti i to sa ženskom postavom koju će predvoditi Sandra Bullock.\nAko je vjerovatni navodima portala The Playlist, Oscarom nagrađena glumica će se udružiti s Clooneyjem i režiserom Gary Rossom kako bi napravili “nove Oceanove”, odnosno ženski tim lopova, u najnovijem rebootu originalnog filma iz 1960. godine u kojem je glumio i Frank Sinatra.\nPosljednji film o grupi kradljivaca koje je predvodio Danny Ocean izašao je prije osam godina, a publika se očigledno poželjela dobrog krimi trilera, koji je uz to i jako zabavan i dosta subverzivan.\nSteven Soderberg i Clooney bi trebali biti glavni producenti, dok bi za scenarij trebala biti zadužena Olivia Milch. Idejni pokretač projekta je Jerry Weintraub koji je trebao biti i glavni producent filma, no preminuo je u srpnju ove godine.\nOno što je najbitnije jest da je plan još uvijek aktivan, a u skorijoj budućnosti čekamo više informacija o projektu kao i mogućem castingu.\nOcenaovih 11sandra bullock


Poznati sajt za praćenje rezultata "Flešskor" je u jeku neizvesnosti čitave situacije oko sudbine Novaka Đokovića u Australiji, obrisao njegov meč prvog kola i precrtao ga kao otkazan.\nOvo je izazvalo reakcije na društvenim mrežama, pa se pratioci pitaju da li u "Flešskoru" znaju nešto što još uvek ne zna ni sud u Australiji.\nObrisan meč Novaka Đokovića\nkonačna odluka o statusu Novaka Đokovića biće doneta večeras posle ponoći, ali ovaj potez "Flešskora" doprinosi utisku da su šanse srpskog tenisera jako, jako male kada je reč o ostanku u Melburnu i nastupu na predstojećem grend-slem turniru.\nIako su Novakovi advokati odneli prvu važnu pobedu pred suđenje, o čemu možete čitati ovde, trenutno je situacija takva da su šanse za deportaciju, nažalost, mnogo veće...\nVIDEO: Novakova glasovna poruka nakon prvog izlaska iz "hotela užasa"


Dan kada je s kredom u ruci ubijena učiteljica Fatima Gunić i troje njenih učenika\nNaslovnica Bosna i Hercegovina Sarajevo Dan kada je s kredom u ruci ubijena učiteljica Fatima Gunić i...\nI danas su delegacije, prijatelji, porodice, preživjeli, odali počast ubijenoj sarajevskoj mladosti.\n“Svirepa ubistva i masakri građana u Sarajevu i Bosni i Hercegovini nisu bili slučajni i to treba uvijek ponavljati, jer kako drugačije objasniti ova ubistva koja su se dešavala tokom sankanja djece na Alipašinom Polju i tokom dječije igre na Bistriku, u redovima za vodu kod Daira, u Ferhadiji u redu za hljeb, tokom dženaza na Boljakovom Potoku i Budakovićima, na pijaci Markale i ispred Gradske tržnice. To se ne može drugačije objasniti, nego kao plansko i sistematično ubijanje djece i građana Sarajeva”, naglasio je Kalem.\n“Učenik tada trećeg razreda Adis Mujalo danas bi imao 36 godina, njegov drug Vedad Mujkanović također bi imao 36, a učenik prvog razreda Feđa imao bi 34 godine. Sa ovoga mjesta želim poručiti kako svi duboko žalimo za nenadoknadivim gubitkom ove mladosti”, istakao je Kalem.\n“Ne smijemo i nećemo zaboraviti monstruozne zločine koje normalan čovjek ne može pojmiti ni razumjeti”, istakao je ministar.\nMeđu prisutnima je bio i predsjednik Udruženja roditelja ubijene djece opkoljenog Sarajeva ’92-’95. Fikret Grabovica.\nDirektor škole Hajrudin Ćuprija je citirao Dostojevskog koji kaže “kako svi ideali svijeta ne vrijede jedne suze djeteta”.\n“Pa šta je onda mislio tada taj zločinac što je iz Nedžarića naredio da se ispali granata koja neće prosuti samo suze naše učiteljice i djece nego prosuti litre i litre krvi i do kraja života ostaviti neizbrisivu bol kod njihovih roditelja. Zna li taj zločinac koliko je teška majčina suza i svaka suza roditelja. Ono što me čini dodatno tužnim i nesretnim jeste činjenica da ni nakon 27 godina od tog zločina koji je neko naredio, a isto tako neko izvršio, niko još nije odgovarao. Ovo nije bila zalutala granata, tačno se znalo kad se završava prva, a počinje druga smjena Nažalost, mnogi zločinci hodaju i danas slobodno, a nas to obavezuje da radimo na kulturi sjećanja”, poručio je Ćuprija.


Pogledajte kako se Nada Macura jutros IZBLAMIRALA uživo u emisiji - PRess Serbia | PR PRess team\nPortparol Hitne pomoći Nada Macura novim lapsusom ovoga jutra nasmejala je sve pored malih ekrana, a čini se da je i sama bila zatečena.\nMacura je, naime, u direktnom uključenju u jutarnji program javnog servisa, dok je govorila o protekloj noći u Beogradu, nehotice ulicu Gospodara Vučića prekrstila u ulicu Gospodara Aleksandra Vučića.\n“Tokom noći dogodile su se dve saobraćajke, jedna oko 23 časa – sudar tramvaja i automobila u ulici Gospodar Vučića… Aleksandra Vučića… Gospodara”,\n– rekla je Macura sa kraćim pauzama, kada je i sama postala svesna svog lapsusa.\nAli kako nazad nije bilo, ona je kao i svaki profesionalac nastavila dalje sa izveštajem Hitne pomoći.\nPodsetimo, ulica Gospodara Vučića naziv nosi po Tomi Vučiću Perišiću, svakako najmoćnijem čoveku u Srbiji posle vladara koji su se smenjivali tokom prve polovine 19. veka. Posle 1804. godine prošao je vojnu obuku i postao član Karađorđeve garde, a nakon sloma Prvoga srpskog ustanka ostao je u Srbiji, pa je 1814. stupio u službu Miloša Obrenovića.\nTagovialeksandar vucic blam nada macura pressserbia ulica\nIvan Bosiljčić: Iz zavičaja najbolje vidim dokle sam stigao


STEFANOVIĆ: Puna borbena gotovost ostaje do daljnjeg | Ekspres.net\nStanje pune borbene gotovosti Vojske i policijskih jedinica, uvedeno zbog akcije kosovske policije na severu Kosova i dalje traje, a trajaće dok se ne proceni da su rizik više ne postoji, rekao je za RTS ministar unutrašnjih poslova Nebojša Stefanović.\n“Rade se procene i stanje se prati svakog dana dok bezbednosne službe ne procene da rizik više ne posotji. U trenutku kada predsednik Srbije na osnovu tih informacija bude procenio da se stanje pune borbene gotovosti donekle spusti – onda će to biti učinjeno”, rekao je Stafanović za Jutarnji dnevnik.\nMinistar je rekao da je na Kosovu i dalje “složeno stanje” i da je dobro što je stavljanjem jedinica vojske i policije u stanje pune borbene gotovosti “upućena jasna poruka tamo gde treba” da je Srbija odlučna da zaštiti svoj narod.\nTags borbena gotovostNebojsa Stevanovicvojska\nPRIPREMA ZA VOJNO-POLICIJSKU PARADU: Počelo sklanjanje bandera i ivičnjaka sa niškog bulevara Vučić: Ako Priština ukine takse, Srbija spremna za dijalog OBILIĆ SA KOŠARA Ko je bio Tibor Cerna koji je dao život za otadžbinu VULIN: Republika Srpska nema svoju vojsku, ali srpski narod ima


JASNA ĐURIČIĆ DOBITNIK NAGRADE “DOBRIČIN PRSTEN” - LUDUS ONLINE\nUgledna glumačka bijenalna nagrada Udruženja dramskih umetnika Srbije za životno delo – Nagrada „Dobričin prsten“ – odlukom Žirija pripala je istaknutoj dramskoj umetnici Jasni Đuričić.\nU konkurenciji za nagradu bilo je ukupno 10 istaknutih glumica i glumaca: osim dobitnice Jasne Đurićić, nominovani su i Mirko Babić, Vlastimir Velisavljević, Milena Dravić, Sonja Jauković, Mirjana Karanović, Miodrag Krivokapić, Dragan Nikolić, Marko Nikolić i Đurđija Cvetić. Glumac Nebojša Dugalić je, takođe, predložen za ovu našu nagradu, ali se povukao iz konkurencije, jer je učestvovao u radu Žirija.\nSedmočlani Žiri odluku je doneo 3. decembra 2014. godine, tajnim glasanjem i to većinom glasova, a radio je u sastavu: prof. dr Predrag Bajčetić, reditelj, glumci Nebojša Dugalić, Boris Komnenić, Predrag Miki Manojlović – prethodni laureat (predsednik Žirija) i Radoslav Milenković i teatrolozi prof. dr Ivan Medenica i mr Ksenija Radulović. Jasna Djuričić je 29. laureat ovog našeg visokog staleškog i esnafskog priznanja.\nPodršku dodeli Nagrade dali su Ministarstvo kulture i informisanja Republike Srbije i Sekretarijat za kulturu grada Beograda.\nObaveštenje o terminu i mestu održavanja svečanosti uručenja zlatne kopije prstena čuvenog Dobrice Milutinovića (izrada Zlatare Majdanpek) gospođi Jasni Đuričić biće naknadno objavljeno.\n← ZKM u JDP-u\nALJA PREDAN: Sistemske promene nisu provedene u čitavom regionu →\nZLATNA ZRNA “BUCINIH DANA”


PRIVLAČE VAS PUNIJE DAME? Psiholozi su otkrili glavni uzrok ove masovne pojave - Zdravlje i priroda\nNaslovna Lepota i zdravlje PRIVLAČE VAS PUNIJE DAME? Psiholozi su otkrili glavni uzrok ove masovne pojave\nPRIVLAČE VAS PUNIJE DAME? Psiholozi su otkrili glavni uzrok ove masovne pojave\n15 dec, 2016 66 0 Podeli\nDa bi ocenili koji tip žena u određenim situacijama muškarce privlači, istraživači su ispitanike odvojili u dve grupe.\nJedna grupa se ponašala kao da je na važnom razgovoru pred velikim auditorijumom, a zatim je morala brzo da podeli broj 1.022 sa 13.\nPotom su svi ispitanici birali fotografije dama koje im se sviđaju.\nIspostavilo se da su svi muškarci koji su bili u stresu birali fotografije punačkih žena.\nNaučno posmatrano, ovakva odluka se povezuje sa “preživljavanjem” i evolucijom koja ih je tako programirala. Standardi lepote i privlačnosti se ne menjaju samo vremenskim uslovljavanjem, već i u zavisnosti od konkretne situacije.\n–U kriznim trenucima jači pol se više oslanja na punije dame, radi lakšeg opstanka i produženja vrste– istakao je profesor dr Martin Tovi, član istraživačkog tima.\nPrema njegovom mišljenju dobijeni podaci generalno su važni za naše bolje poimanje privlačnosti, posebno sa osvrtom na anoreksiju i druge bolesti koje utiču na promenu doživljaja tela i telesne privlačnosti.\ntweet Prethodni tekstIskrena ispovijest: Evo što sam otkrila nakon 12 godina brakaSledeći tekstPISMO MUŠKARCU KOJI NIJE BIO SPREMAN: Nisi dorastao izazovu i možda nikad i nećeš! Slični postoviViše od autora


Ovo su znaci da nešto nije kako treba na razgovoru za posao | City Magazine\nOvo su znaci da nešto nije kako treba na razgovoru za posao\nKada se spremamo za razgovor za neki posao, prirodno je da se pripremimo i razmišljamo o tome šta ćemo reći i kako ćemo se ponašati. Čak i nakon razgovora, najčešće ćemo kritikovati sebe i razmišljati da li smo dovoljno dobri za taj posao i da li smo se pokazali u dobrom svetlu.\nMeđutim, važno je imati na umu da je i druga strana na proceni, odnosno da i oni treba da prođu test kod vas. Iako je vreme takvo da je poželjno prihvatiti sve šanse i da se očekuje da se pojedinac podredi sistemu, moramo imati i sebe na umu i ne pristajati na sve što nam se servira.\nZbog toga, vrlo je važno obratiti pažnju na sve detalje, a naročito ove u nastavku teksta, koji vam govore da nešto ipak nije kako treba i da najverovatnije ne bi trebalo da prihvatite ponudu te kompanije.\nNe trude se da vam pokažu kompaniju u dobrom svetlu\nUkoliko osoba sa kojom razgovarate nije preterano entuzijastična kada predstavlja firmu u kojoj radi, to može da bude znak za uzbunu. Možda im se ne sviđa okruženje ili uslovi, ali zašto bi se oni onda dopadali vama? Lako možete videti da li neko „odrađuje posao” ili zaista veruje u to što govori i trudi se da vam predoči prednosti rada u toj kompaniji.\nLoše organizovan razgovor\nRazgovor za posao je prvi način na koji firma može da vam pokaže koliko je organizovana i koliko su joj bitni pojedinci i njihovo vreme. Ako već tokom dogovaranja i odlaska na razgovor primetite da se pojavljuju neki problemi, to može biti signal da problemi postoje i na nekom višem nivou.\nPreviše ličnih pitanja\nOsoba sa kojom razgovarate trebalo bi da bude zainteresovana za vaša profesionalna iskustva i sposobnosti, a ne za lične osobine. U redu je da se pita kakva ste vi osoba, ali ukoliko se razgovor fokusira na to koliko imate godina, da li ste u braku i kakvi su vam porodični planovi, to nikako nije dobar znak.\nKasne na razgovor\nKako se očekuje da vi dođete na razgovor na vreme, treko bi i osoba koja vodi intervju trebalo da poštuje vaše vreme, dođe kada ste se dogovorili i ne pusti vas da čekate dugo. Nepotrebno odlaganje i čekanje može biti znak neorganizovanosti, ali i prostog nepoštovanja vremena drugih.\nNisu se pripremili za razgovor\nUkoliko dođete na razgovor i osoba pred vama ne zna ko ste, odnosno prvi put gleda vaš CV tek tada, to je znak da nešto ozbiljno nije u redu. Trebalo bi da zna da vam kaže sve o poziciji za koju aplicirate i da ima pripremljena pitanja za vas, a ne da sve to smišlja usput.\nNaslovna fotografija: Scott Graham on Unsplash


FBiH: U protekla 24 sata registrirana 323 slučaja COVID-19, prijavljeno 56 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirana 323 slučaja COVID-19, prijavljeno 56 smrtnih ishoda\nObjavljeno: 14.04.2021 ; Ažurirano: 14.04.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 3.747 uzoraka, od čega su 323 pozitivna na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada je testirano ukupno 591.165 uzoraka, a COVID-19 je potvrđen kod 122.351 osobe. Zaključno s današnjim danom, u Federaciji BiH je evidentiran oporavak 100.300 pacijenata. U protekla 24 sata evidentiran je oporavak 1.233 pacijenta. Trenutno su aktivna 17.693 slučaja COVID-19.\nU protekla 24h, Zavodu za javno zdravstvo Federacije BiH prijavljeno je 56 smrtnih ishoda. S današnjim danom, broj smrtnih ishoda na području Federacije BiH je 4.358.\nVlada Federacije BiH je na sjednici održanoj 8.04.2021. godine usvojila naredbe i preporuke Kriznog štaba/stožera Federalnog ministarstva zdravstva koja se primjenjuje od 08.04.2021. godine i traje 7 dana. Kompletnu naredbu koja je na snazi možete naći OVDJE, a NA OVOM LINKU možete naći aktuelne Preporuke Kriznog štaba/stožera FMZ.


"NEŠNAL INTEREST" OTKRIVA ŠTA SE STVARNO DEŠAVA, A ŠTO MEDIJI PREĆUTKUJU: "Trampu fali samo još jedan čovek u kabinetu da POČNE UŽASAN RAT" | Web-Tribune.com\nHome / AKTUELNO / „NEŠNAL INTEREST“ OTKRIVA ŠTA SE STVARNO DEŠAVA, A ŠTO MEDIJI PREĆUTKUJU: „Trampu fali samo još jedan čovek u kabinetu da POČNE UŽASAN RAT“\n„NEŠNAL INTEREST“ OTKRIVA ŠTA SE STVARNO DEŠAVA, A ŠTO MEDIJI PREĆUTKUJU: „Trampu fali samo još jedan čovek u kabinetu da POČNE UŽASAN RAT“\nSa otpuštanjem državnog sekretara Reksa Tilersona i postavljanjem na njegovo mesto „jastreba“ Majka Pompea, dosadašnjeg direktora CIA, Donald Tramp ostao je dosledan svojoj formi haosa, piše „Nešnal interest“.\nKako navodi list, Tramp je tokom kampanje obećao haos umesto predvidljivosti, i upravo to je ono što radi, naročito u spoljnoj politici. Institucija „Brukins“ utvrdila je da je ukupna stopa obrta zapolsenih u njegovoj administraciji preko 40 odsto, što je apsolutni rekord za moderne predsednika.\nSada kada je uklonio Tilersona, koji ga je nazao „moronom“ ali i najgorim predsednikom u istoriji, savet za nacionalnu bezebednost najverovatnije će takođe dobiti novog savetnika. Mekmaster se takođe pokazao kao slab izbor, ali da li će njegov naslednik biti bolji je otvoreno pitanje.\nNajverovatnija zamena je Džon Bolton, bivši ambasador pri UN u administraciji Džordža Buša, koji savetuje tvrdu politiku prema Iranu, piše urednik američkog portala Džejkob Helibrun.\n„Nešnal interest“ navodi da je sada porasla verovatnoća da će Amerika krenuti u rat sa Teheranom. Nuklearni sporazum iz 2015. godine je u suštini neutralisan, a Tramp je naglasio da se nije slagao sa Tilersonom oko sporazuma.\nPompeo je oduvek zagovarao oštre mere prema Iranu i islamu, za koje je tvrdio da su pretnja Americi.\n– Dodajmo Boltona i imate ratni kabinet protiv Irana. Sekretar odbrane Džejms Matis bi bio preglasan, njegov saveznik Tilerson, želeo je da pregovara sa Iranom – piše Helibrun.\nKako navodi, ukoliko to bude razvoj događaja, to će predstavljati ironiju, jer je Tramp tokom kampanje govorio da neće biti obrada Džordža Buša. Konktretno je optužio Buša tokom rasprave u Južnoj Karolini zbog laganja o kontekstu rata u Iraku.\n– Ali to je bilo tada. Ako dođe do rata sa Iranom, on će biti Džordž Buš na steroidima. Buš je kranuo u rat sa Irakon, ne Iranom, jer je znao da je Teheran mnogo tvrđi orah. Ako se Tramp umeša u novi rat na Bliskom istoku, njegov mandat će gotovo sigurno ući u istoriju kao katastrofalni neuspeh – piše Helibrun.\nKako piše američki portal, ovaj scenario je previše verovatan. Još od 11. septembra američka spoljna politika je zamenjena strahom i uvredama.\n– Počelo je sa Džordžom Bušem i moglo bi da se ubrza pod Trampom. Njegova velika ekspanzija vojnog budžeta, zajedno sa njegovim urođenim agresivnim ponašanjem, sugerišu da bi kao i Kajzer Vilhelm 1914. godine, mogao da uđe u rat sa posledicama koje ne bi mogao da predvidi. Ako Tramp nastavi put ukidanja sporazuma i angažuje Boltona, onda ratna soba postaje veća. Može li ovo da se pretvori u neokonzervatizam? – naveo je Helibrun.\nTags Donald Tramp Nešnal Interest vesti\nPrevious VANREDNO STANJE U HRVATSKOJ: Poplavljeni Kostajnica i Jasenovac, a NAJGORE TEK PREDSTOJI..! (VIDEO)\nNext POGOĐENA I REPUBLIKA SRPSKA: „Niko u selu ne sme umreti dok traje poplava“- Bujica poplavila crkvu i groblje, narod se moli da sve ovo prođe! (VIDEO)


Rumun skrivao pet paketa marihuane ispod suvozačevog sedišta - NMR Info\nRumun skrivao pet paketa marihuane ispod suvozačevog sedišta\nKreirano mar 26, 2018\nJAŠA TOMIĆ – Carinici su u saradnji sa graničnom policijom na izlazu graničnog prelaza Jaša Tomić ka Rumuniji, zaplenili preko dva kilograma marihuane koju je putnik krio u fabričkim šupljinama automobila.\nPrekršaj je otkriven juče kada je na red za kontrolu stigao „pežo karavan“ rumunskih registarskih oznaka koji je vozio državljanin Rumunije, saopštila je Uprava carina.\nMeđutim, kada su carinici iza kasete ispred suvozačevog sedišta pronašli paket kockastog oblika oblepljen širokom samolepljivom trakom i upitali šta je unutra, usledio je neočekivani odgovor – da se u paketu nalazi marihuana.\nREMI U SEČNJU


HIT PONUDE U TRAVELLANDU: LETUJTE U GRČKOJ PO CENAMA NIŽIM I DO 50%!!! | Najnovije vesti - Srbija danas\n09.08.2018. • 09:54 Srbija Danas/Promo\nJoš uvek tragate za idealnom destinacijom za porodično letovanje u Grčkoj? Važno vam je da pronađete kvalitetan i udoban smeštaj ali po povoljnoj ceni? Na pravom ste mestu jer pogodnosti koje vam pruža turistička agencija "Travelland" nikako ne smete propustiti!\nAristoteles Beach je jedan od najtraženijih hotela iz bogate „Travellandove“ ponude i uvek se traži soba više. Požurite i iskoristite fenomenalnu akciju koja još uvek traje i rezervišite letovanje po ceni sniženoj za sjajnih 50%!!! Dvoje odraslih sa dvoje dece mogu ostvariti 7 nezaboravnih noćenja po ceni već od 571€ Uz to avio karta za drugo dete do 11,99 god je GRATIS!!!\nJoš danas iskoristite odlične “Travellandove” ponude i ostvarite popust na letovanje u Grand Otel hotelu od neverovatnih 43%. Ostvarite sedam noćenja za dve odrasle osobe i dvoje dece po ceni već od 427€!!!\nletovanje 2018 Travelland agencija Travelland turistička agencija Travelland Grčka\nSVAKA ČAST: Ričard Gir postaje otac u 70-oj godini!\nADRIANA JE ŽENA ZA KOJOM VIČU: "Molim te, UHAPSI ME!" - Najseksi POLICAJKA svih VREMENA! (FOTO)\nPAMELA SEDI NA 2 STOLICE? Borba oko SEKS SIMBOLA devedesetih! Ruski milijarder NE ODUSTAJE? (FOTO)\nOTERAĆETE SVAKOG KOMARCA I MUVU! Ovaj ZAČIN je PRIRODNI repelent - Rešiće vas MUKE! (VIDEO)\nNIJE VREME ZA STRES I TUGU: Korisni saveti kako da prihvatite činjenicu da se ODMOR ZAVRŠIO!\nObratite pažnju: 9 znakova koji ukazuju na preosetljivost na gluten\n21.09.2020. • 09:04


Wichtige Infos MNE - ProtecTHOR\nSvrha ProtecTHOR token-a je da omogući pristup ProtecTHOR.me platformi kako bi se koristile digitalne usluge koje su tamo ponuđene. ProtecTHOR token prvenstveno služi kao valuta digitalnog brenda kako bi se osigurala razmjena usluga, roba i proizvoda unutar ekosistema ProtecTHOR.me.\nKupovina uslužnog paketa, posjedovanje i prijem token-a odobrava pravo pristupa digitalnoj platformi ProtecTHOR.me za usluge i da djeluje kao sredstvo plaćanja u okviru ekosistema ProtecTHOR.me. Sa sticanjem poslovnog paketa, s druge strane, pravo vlasništva ili u budućnosti ne može biti povezano sa ProjecTHOR-om DOO.\nTakođe vlasnik protecThor token-a ne dobija nikakve dugove za buduće prihode, distribuciju ili prava intelektualne svojine ili bilo koji drugi oblik materijalnog učešća u ekosistemu ili kompaniji Projector D.O.O koja posluje ovim ekosistemom ili njegovim podružnicama.\nDa bi kompanija i token mogli da rastu zajedno, token prima određenu unutrašnju vrijednost čak i prije IPO-a. Ovo ćemo omogućiti sa različitim investicijama u različitim oblastima, u okviru stvarne ekonomije, a ekvivalentni rezultat će biti ravnomjerno raspoređen na broj ProtecTHOR token-a.\nPotencijalni kupac stiče uslužni paket, koji pruža pristup ekosistemu ProtecTHOR i upotrebljivosti na različitim aplikacijama. Samo uz odobrenje ProtecTHOR token-a za javno trgovanje na najmanje jednoj kripto berzi (planiranoj za proljeće 2019), učesniku će biti dozvoljeno slobodno trgovanje token-om.\nKompanija izričito navodi da kupovina paketa podrazumijeva značajne rizike, koji su detaljno opisani u obavještenjima o rizicima i opštim uslovima korištenja, a za koje društvo ne može garantovati.


Reforme: Rast BDP-a i plata u naredne tri godine\nBruto domaći proizvod /BDP/ u Republici Srpskoj u narednoj godini bi, prema procjenama i projekcijama, trebalo da iznosi 10,57 milijardi KM, dok bi njegova projektovana vrijednost u 2019. godini bila 11,09 milijardi KM, a u 2020. godini 11,66 milijardi KM, navodi se u Prednacrtu programa ekonomskih reformi Srpske za period 2018-2020. godina.\nU tom dokumentu, kojeg je Vlada Srpske usvojila na jučerašnjoj sjednici, navodi se da su projekcije i procjene rađene na osnovu kretanja makroekonomskih pokazatelja Republike Srpske u periodu januar-avgust ove godine, kao i u prethodnim periodima privrednih aktivnosti u Srpskoj i zemljama okruženja, započetih aktivnosti i planiranih politika Vlade Srpske.\nZa ovu godinu procjenjuje se da će ostvarena visina BDP-a biti nešto veća od 10 miliona KM, i da će imati nominalnu procentnu stopu rasta veću od četiri odsto.\nNominalne projekcije rasta BDP-a u Srpskoj u periodu koji je obuhvaćen ovim prednacrtom su 4,8 odsto u narednoj godini, pet odsto u 2019. i 5,1 odsto u 2020. godini.\nNAJNOVIJE iz Srpske\nOčekuje se da će privredna aktivnost u ovoj godini rasti po realnoj stopi od 3,6 odsto uz pretpostavku da će kretanja u spoljnotrgovinskoj razmjeni dati pozitivan doprinos, kao i rast domaće potrošnje, te da će se uglavnom zasnivati na povećanju potrošnje domaćinstava i blagom povećanju potrošnje države.\nU periodu 2018-2020. godine očekuje se nastavak stabilnog kretanja privrednog rasta po stopama od 3,7 odsto, 3,8 odsto i četiri odsto.\nNavedene stope rasta predstavljaće rezultat rasta industrijske proizvodnje, podržane rastom privrednih aktivnosti u okruženju, posebno u zemljama najznačajnijim spoljnotrgovinskim partnerima, odnosno održivog nivoa izvozne tražnje, daljeg rasta domaće tražnje i pozitivnih efekata investicija.\nKroz nastavak pozitivnih kretanja u prerađivačkoj industriji, u periodu obuhvaćenim prednacrtom ovog programa, očekuje se povećanje broja zaposlenih i investicija, što bi se pozitivno odrazilo na razvoj određenih grana industrije.\nIako je u ovoj godini zbog loše hidrološke situacije oblast proizvodnje i snabdijevanja električnom energijom, gasom i parom zabilježila pad, očekuje se da će u narednom periodu imati pozitivan trend rasta, imajući u vidu realizaciju planiranih investicija, te povećanje proizovodnje iz obnovljivih izvora energije.\nOdređeni nivo izvozne tražnje, omogućiće dalji rast izvoza po stopama većim od rasta uvoza i dalji trend pozitivnih kretanja u spoljnotrgovinskoj razmjeni.\nOčekuje se da će se pozitivna privredna kretanja u posmatranom periodu odraziti na povećanje zaposlenosti, prvenstveno u oblastima proizvodnje, trgovine i usluga, što će uz blagi rast ličnih primanja, omogućiti rast domaće potrošnje.\nU posmatranom periodu očekuje se blagi rast neto plata sa projektovanim prosjecima od 837 KM u 2018. godini, 844 KM u 2019. i 853 KM u 2020. godini, te nastavak trenda pada nezaposlenosti, tako da projektovane stope nezaposlenosti iznose 22,6 odsto u 2018. godini 22,2 odsto u 2019. i 21,8 odsto u 2020. godini.\nUzimajući u obzir dostupne projekcije i procjene međunarodnih finansijskih organizacija o relativno stabilnom kretanju svjetskih cijena sirove nafte i hrane u narednom periodu, početak primjene Zakona o akcizama na naftu i naftne derivate od 1. januara naredne godine, efekte suše na cijene hrane, kao i nastavak usklađivanja akciza na duvan i duvanske proizvode sa regulativom EU, za 2018. godinu je projektovana prosječna godišnja stopa inflacije od 1,7 odsto.\nPod pretpostavkom da će "udarni" efekat primjene Zakona o akcizama na naftu i naftne derivate, slabiti, te uz već navedene procjene o relativno stabilnom kretanju svjetskih cijena nafte i hrane, u 2019. i 2020. godini, projektovane su prosječne godišnje stope inflacije od 1,3 odsto i 1,2 odsto respektivno.\nPrilikom izrade procjena i projekcija spoljnotrgovinske razmjene Republike Srpske polazi se od analize privrednih kretanja u zemljama sa kojima Srpska ostvaruje najznačajniju spoljnotrgovinsku razmjenu, kao i očekivanih kretanja privredne aktivnosti u tim zemljama, s jedne strane, te praćenja i projekcija kretanja domaće tražnje, s druge strane.\nPrema pokazateljima za osam mjeseci ove godine, najznačajniji spoljnotrgovinski partneri su zemlje EU i CEFTA koji u ukupnom izvozu Srpske učestvuju sa 72,5 odsto i 18,7 odsto.\nAko se zemljama navedenih ekonomskih grupacija doda i Turska, može se reći da se većina spoljnotrgovinskog prometa Srpske, oko 94 odsto, razmjenjuje sa državama sa kojima BiH, odnosno Srpska ima potpisane spoljnotrgovinske sporazume.\nNajznačajniji spoljnotrgovinski partneri Republike Srpske su Srbija, Italija, Njemačka, Slovenija, Hrvatska i Austrija.\nPrema projekcijama za period 2018-2020. godina, u navedenim zemljama se očekuju pozitivne realne stope rasta BDP-a, a na osnovu toga i pozitivan doprinos povećanja njihove privredne aktivnosti na izvoz Republike Srpske, kroz inostranu tražnju.\nNa osnovu tih navedenih pretpostavki, u periodu od 2018. do 2020. godine projektovane su nominalne stope rasta izvoza od 15,9 odsto do 7,8 odsto.\nU navedenom periodu projektovana je rastuća stopa pokrivenosti uvoza izvozom koja bi u 2020. godini iznosila 73,9 odsto.\nPrema procjenama, u periodu 2018-2020. godina, svi pokazatelji zaduženja bilježiće opadajući trend, a stanje ukupnog, to jest javnog duga, u 2020. godini pašće na 34,7 odsto BDP-a.


Kako se postaje najseverniji fudbalski šampion? - Sputnjik Srbija\nKako se postaje najseverniji fudbalski šampion?\n21:13 31.12.2020 Preuzmite kraći link\nNezapamćeni skandal pogodio je svetski fudbal početkom '90. godina prošlog veka kada su navijači jednog norveškog kluba uputili otvoreno pismo javnosti u kom su negodovali zbog neprimerenog ponašanja fudbalera, ukazujući na to da su oni u stanju alkoholisanosti dolazili na treninge i utakmice.\nJedan norveški klub bi ostao samo to, klub u kome vlada rasulo takvih razmera da navijači moraju da opominju igrače, te da kasnije budu i tuženi od strane trenera, koji se našao uvređenim jer je on bio odgovoran za odnos fudbalera prema obavezama.\nGotovo tri decenije kasnije, za taj jedan norveški klub ponovo zna ceo svet – on se zove Bode/Glimt i najseverniji je nacionalni šampion u istoriji fudbala.\nKako za Sputnjik apostrofira Vladimir Novaković, sportski novinar i komentator Sport kluba, u svetu fudbala ne postoji nijedan šampion iz severnijeg grada od Bodea, smeštenog na 1.200 kilometara udaljenosti od Osla, prestonice Norveške.\nDaleko poznatiji klubovi poput Moldea, Valerenge, Rozeborga, Stabeka, svi su u prethodnoj takmičarskoj godini gledali u leđa timu sastavljenom uglavnom od lokalnih momaka kojima je uprava u pomoć dovela retke strance.\nTo se pokazalo kao recept za čaroliju – ponosno noseći ime grada (Bode) i u svojstvu nadimka osnovni naziv kluba osnovanog 1916. godine (Glimt) ekipa trenera Ćetila Knutsena je u sezoni postigla 103 gola na 30 utakmica, osvojila 81 bod, 19 više od prvog pratioca, ekipe Moldea i stigla do prve titule nacionalnog šampiona u istoriji.\n„Najvažnija stvar u celoj priči je da su u Bodeu uspeli da oforme fantastičan tim ljudi koji stoji iza cele priče. Veliku ulogu ima direktor Osmun Bjerkan, bivši trener koji je shvatio da to nije najbolji posao za njega, prešao je u kancelariju i ekipu ostavio svom tadašnjem asistentu Knutsenu“, kaže Novaković za Sputnjik.\nRokada na pozicijama se dogodila 2017. godine, kada je Bode ispao iz elitnog ranga takmičenja, ali je uprava verovala u Knutsena, trenera poznatog u skandinavskim okvirima po radu u manjim klubovima, poput Osanea.\n„Knutsen je neverovatno dobio otkaz 2016. u tom klubu iako mu je obezbedio najbolji plasman u prethodnih 20 godina i uveo ga iz trećeg u drugi rang takmičenja. Opstali su, pomerili se naviše, ali je dobio otkaz. Bjerkan ga je pokupio kao asistenta, našli su zajedničku ideju i vratili Bode nazad u elitno takmičenje posle samo jedne godine. Da, odmah su okarakterisani kao kandidati za ispadanje, prve sezone su odigrali solidno, a u drugoj su postali vicešampioni“, dodaje Novaković.\nŠok u norveškom fudbalu! I odmah komentari – „uživajte dok možete, niste vi dovoljno dobri“.\n„Kockice su se sklapale, problem je bio nedostatak napadača, sve drugo je bilo kako treba i stiglo je kao posledica sprovođenja plana usvojenog pre četiri, pet godina. On je podrazumevao da u seniorskom timu igraju uglavnom momci koji su potekli u mlađim kategorijama, a ustanovljeno je i da ceo klub, u svim uzrastnim kategorijama, mora da igra u formaciji 4-3-3, u kojoj je leva strana terena ofanzivna, a desna defanzivna“, objašnjava Novaković.\nProdukt takvog sistema je i Jans Peter Hauge, fenomenalni 21-godišnjak koji je pune četiri godine bio prvotimac Bodea, pre nego što je u oktobru ove godine potpisao petogodišnji ugovor sa slavnim Milanom.\n„Sa toliko malo godina on je uspeo da odigra više od stotinu utakmica za Bode, klub je čuvao okosnicu domaćih igrača i doveo napadača Kaspera Junkera iz Danske, čime je dobio ono što mu je falilo – pretnju za rivale i iz vazduha i sa zemlje. U celoj priči je veoma značajna uloga Patrika Berga, centralnog veziste sa kojim je sve počelo i sve završavalo u igri ekipe, ali je tim nastavio da igra sjajno čak i posle njegove povrede“, dodaje Novaković.\nFenomenalni brojevi, gotovo četiri postignuta gola po utakmici, sve je bilo idealno za Bode u momentu kada je svet zahvatila epidemija virusa korona.\nNorvežani su taj momenat dočekali na proputovanju Španijom, gde su ostali i, za razliku od drugih ekipa, nastavili da treniraju u dozvoljenim okolnostima, posle čega su kao „zapete puške“ ušli u nastavak sezone.\n„Krenuli su našpanovano, ludački, deset utakmica u nizu su pobedili, dobijali su protivnike sa po 6:1, 5:0. U tome su značajan faktor bili Danci, pomenuti napadač Junker i vezista Filip Sinkernagel, koji je bio vodeći u svim mogućim statističkim parametrima“, ističe Novaković.\nI to je ključ svega – stabilna i konstantna ideja u mlađim kategorijama, retki, ali kvalitetni stranci koji prave razliku.\n„Bode skuplja sve talente iz tog severnog regiona Norveške, a to je populacija od 200-250.000 ljudi, a vremenom je postao i porodični klub, s obzirom na to da su kroz generacije njegov dres nosili mnoga braća, očevi, sinovi, sinovci... I ideja je jasna, vidi se iz slučaja Haugea, dao je toliko klubu sa toliko malo godina, doneo četiri miliona evra od Milana i otvorio prostor nekom novom klincu iz omladinske škole, a takav će sigurno postojati“, ističe Novaković.\nDakle, dovesti ono što fali, prodati ono što valja i živeti u skladu i kvalitetnoj atmosferi koja presudno može da utiče na rezulate – jednostavna je, ali ne i tako lako primenljiva filosofija koja je Bode/Glimt, klub čiji je simbol četkica za zube, dovela do titule šampiona i svetske prepoznatljivosti.\nPa, ako neko bude umeo do da prepiše u Srbiji, bar neka proba, ne mora nužno da košta ništa, a može mnogo da donese, ako upali i ako se sve uradi onako kako treba, na norveški hladan, racionalan i pametan način.\nVladimir Novaković, Bode/Glimt


KADINJAČA - Voljena zemljo jesi li znala... - UžiceMedia\nNaslovna Društvo KADINJAČA – Voljena zemljo jesi li znala…\nPosle komemoracije u Spomen domu na Kadinjači otvorena je izložba „Memorijalni kompleks Kadinjača – 40 godina od otkrivanja spomenika“ koju je priredio Narodni muzej.\nVence i cveće na spomenik palim herojima pored rodbine i prijatelja položile su delegacije Vlade Srbije, Vojske Srbije, Grada Užica, republičkog odbora SUBNOR-a i boračkih organizacija iz velikog broja gradova Srbije, a bili su prisutni i potomci boraca iz Makedonije i Slovenije.\nGradonačelnik Užica Tihomir Petković rekao je u obraćanju da će Užice uvek pamtiti heroje Kadinjače, a zamenik predsednika republičkog odbora SUBNOR-a general Vidosav Kovačević da ova organizacija sa preko 130.000 članova i dalje s ponosom čuva kulturu sećanja na parizansku antifašističku borbu.\nDržavni sekretar u Ministarstvu za rad i boračka pitanja Zoran Antić rekao je da će Kadinjača uvek biti simbol prkosa i odlučnosti srpskog naroda da pruži otpor višestruko nadmoćnijem neprijatelju kada je cela Evropa bila pokorena od nacizma.\nFotografije, dokumenta, razni predmeti na izložbi u Spomen domu svedoče o istorijatu Memorijalnog kompleksa Kadinjača koji je otvoren 23. septembra 1979. godine uz prisustvo Josipa Broza Tita koji je prethodno odlikovao Ordenom heroja Radnički partizanski bataljon.\nZa nepokretno kulturno dobro Spomen kompleks čiji su autori vajar Miodrag Živković i arhitekta Aleksandar Đokić proglašen je 1979. godine.\n– Završetak kompozicije u vidu snažne strukture someničkih masa koje streme u visinu i u sklopu kojih se nalaze figurativne kompozicije boraca odražava najuzvišeniji ljudski ideal, – borbu i žrtvovanje za slobodu.\nPo rečima autora ideja izražena prostornom kompozicijom Kadinjača nije smrt, ona je život i pobeda, kameni plamen koji izrasta iz zemlje kao večiti simbol slobode – navodi se u kataloškom izdanju izložbe koju su priredili kustosi užičkog Narodnog muzeja koji je pored Grad Užica i Republičkog odbora za obeležavanje godišnjice bitke bio i organizator skupa.\nNa Kadinjači je izveden umetnički program po scenariju Milovana Vitezovića „Rođena zemljo jesi li znala …“u režiji Nemanje Rankovića. U programu su učestvovali glumci Boban Ljubičić, Divna Marić, Vjera Mujović, Lepomir Ivković i nastupio je hor „Braća Baruh“.\nPrethodni tekstKULTURA DIJALOGA: U medijima sve vrvi od preterivanja, neukusa i ozbiljnih jezičkih ogrešenja\nSledeći tekstPOČELO UKRAŠAVANJE GRADA ZA NOVOGODIŠNJE PRAZNIKE\nSrbi slave Tucindan NE TUCITE DECU, SPREMITE PEČENICU


Završeni „Dani zime na Kozari“ – Kozarski Vjesnik - Radio televizija Prijedor\nHome / Vijesti / Završeni „Dani zime na Kozari“\nZavršeni „Dani zime na Kozari“\nNa Mrakovici je juče održana 13. privredno – turistička manifestacija „Dani zime na Kozari“. Okupila je nekoliko hiljada posjetilaca, koji su uživali u bogatoj gastro ponudi i sportskim igrama. Očekivano, najveću pažnju privukli su kotlići, a dobre čorbe nije nedostajalo ni ove godine.\n-Svake godine smo ovdje. Pravimo čorbu od više vrsta mesa. Obaveza nam je da budemo tu i pripremamo kotlić, jer članovi društva su vrsni kuhari – rekla je Slavica Drvenica, predsjednik Planinarsko – sportskog društva “Pecija” iz Kozarske Dubice.\nOva manifestacija doprinosi promociji turističkih potencijala planine Kozare, smatra gradonačelnik, Milenko Đaković. – Smisao manifestacije jeste da se promoviše Kozara sa svim njenim ljepotama – rekao je Đaković.\nMinistar trgovine i turizma Republike Srpske, Dragica Kovač, kaže da „Dani zime“ imaju veliki značaj, ne samo za Prijedor, već za cijelu Srpsku. – Kozara, sa svojim turističkim potencijalima je prepoznata od strane ministarstva, pa smo u proteklom periodu podržali mnoge projekte, koji su imali za cilj poboljšanje turističke ponude na Kozari i koji doprinose razvoju turizma – kaže Kovačeva.\nOrganizatori manifestacije „Dani zime na Kozari“ su Grad Prijedor, Turistička organizacija u Prijedoru, Nacionalni park „Kozara“, a suorganizatori turističke organizacije Novog Grada, Kozarske Dubice i Gradiške.


Dan online - Sport: Markezu pol na Motegiju - 2019-10-20\nSport NEMA STAZE NA KOJOJ ŠPANAC NIJE TRIJUMFOVAO U KVALIFIKACIJAMA Markezu pol na Motegiju\nVladar Moto GP šampionata Mark Markez je u kvalifikacijama za Veliku nagradu Japana trijumfova na stazi Motegi, tako da sada nema staze na kojoj nije osvajao pol poziciju. Španac je do prvog mjesta došao sa vremenom 1.45.764 minuta i iza sebe ostavio dvojac Jamahe, Franka Morbidelija i Fabija Kvartarara. Četvrto i peto mjesto pripalo je Maveriku Vinjalesu i Kalu Kračlou, dok su prvih deset još kompletirali Džek Miler, Andrea Doviciozo, Danilo Petruči, Aleš Espargaro i Valentino Rosi.


Početna / Prodaja kozmetike / Sve za kozmetičare i nega kože / Kozmetika za negu tela / Anticelulit gel\nŠifra proizvoda: 06306 Kategorije: Anticelulit, Kozmetika za negu tela Oznake: anticelulit, celulit, gel, koža, telo\nAnticelulit Gel sa tinkturom bršljana i kofeina direktno podstiče razgradnju masti u potkožnom masnom tkivu uz istovremenu aktivaciju limfne i venske cirkulacije, čime se razgrađeni proizvodi lakše ukljanjaju. Kofein, koji je najpoznatiji sastojak kafe, koristi se za redukciju celulita i masnih naslaga. Podstiče razgradnju masti u potkožnom masnom tkivu i omogućava da se razgrađeni proizvodi lakše uklanjaju. Tinktura bršljana deluje protiv celulita, otoka i ekcema. Stimuliše cirkulaciju i eliminaciju toksina. Hidrira, zateže i poboljšava teksturu kože.\nSmanjuje obim bedara, kukova i stomaka\nBrzo se upija i ne ostavlja lepljiv trag\nUčvršćuje i poboljšava teksturu kože\nLako je razmaziv\nNanosi se dva puta dnevno na čistu kožu, u predelu gde postoji problem sa celulitom (bedra, kukovi, stomak, ruke) u tankom sloju. Preporučuje se u kombinaciji sa blagom masažom i sa unosom dovoljne količine vode.\nIzdiktirajte operateru tačnu šifru proizvoda: 06306\nMea Natura krema za telo Nar\n937,00 din sa PDV-om Dodaj u korpu\n1.972,00 din sa PDV-om Dodaj u korpu\nIzaberite kategoriju Akcija (25) Dekorativna kozmetika (256) Bronzeri (6) Hajlajteri i iluminatori (42) Korektori i puderi (26) Pribor za šminkanje (89) Rumenila (7) Scenska šminka (4) Šminka za oči (85) Šminka za usne (18) Kozmetika za decu (26) Kupanje (5) Nega lica (1) Nega tela (7) Ostalo (18) Sunčanje (2) Kozmetika za muškarce (316) Brada i brkovi (15) Brijanje (83) Preparati za brijanje (47) Pribor za brijanje (31) Kozmetika za negu kose (69) Kozmetika za negu lica (48) Kozmetika za negu tela (32) Ostalo (119) Kozmetika za sunčanje (49) Nega posle sunčanja (3) Samopotamnjivanje (10) Zaštita kože (15) Ostalo (86) Parfemi i dezodoransi (5) Dezodoransi (0) Ostalo (4) Parfemi (1) Prirodni preparati (21) Solarijumi (53) Dezinfekciona sredstva (8) Horizontalni solarijumi (5) Kozmetika za sunčanje u solarijumu (32) Lampe za solarijume (0) Prateća oprema za solarijume (4) Vertikalni solarijumi (4) Spa i wellness (141) Kozmetika za Spa i wellness (78) Oprema za Spa i wellness centre (49) Pribor za Spa i wellness (39) Sve za frizere i nega kose (2161) Frizerski alat i pribor (553) Češljevi za kosu (36) Četke za kosu (199) Koferi i torbice za alat (8) Makaze za šišanje kose (176) Ogrtači za farbanje (18) Ogrtači za šišanje (29) Ostali frizerski pribor (50) Pajalice za dlake (13) Pribor za farbanje kose (24) Četke za farbanje (8) Folije za pramenove (4) Kape i igle za pramenove (11) Menzure i posude (9) Pribor za mini val (2) Pumpice za vodu (13) Radne uniforme (4) Štipaljke, šnale, harandle (5) Tegovi za šišanje (1) Trake za šišanje (3) Vikleri za kosu (9) Zaštitna korita oko vrata (0) Zaštitne kape (2) Frizerski aparati (418) Dodaci za frizerske aparate (148) Električni vikleri (0) Fenovi za kosu (100) Haube (6) Klimazoni (4) Mašinice za šišanje (77) Prese za kosu (47) Trimeri (29) Uvijači za kosu (42) Kozmetika za kosu (987) Boje za kosu (68) Hidrogeni i izbeljivači (74) Ispravljanje kose (20) Maskare i kamuflažni preparati za kosu (9) Preparati za minival (18) Preparati za regeneraciju i jačanje kose (231) Preparati za stilizovanje kose (274) Preparati za zaštitu kose od sunca (24) Regeneratori i maske (264) Šamponi (225) Nadogradnja kose (76) Aparati za nadogradnju kose (5) Klipse za nadogradnju (2) Kosa i pramenovi za nadogradnju (42) Kozmetika za održavanje nadograđene kose (5) Mikro prsten za nadogradnju (7) Preparati za nadogradnju (1) Pribor za nadogradnju kose (18) Ukrasi za kosu (0) Oprema i nameštaj za frizerske salone (140) Pomoćni frizerski pribor i oprema (27) Držači za fenove, prese i uvijače (2) Držači za noge (4) Ostali frizerski pribor (4) Pokazna ogledala (13) Pribor za čišćenje (6) Radna kolica i police (27) Radna mesta (1) Šamponjere i dodatna oprema (15) Sterilizatori (12) Stolice (53) Frizerske radne stolice (42) Pomoćne frizerske stolice (9) Stolice za čekaonice (0) Perike (10) Kozmetika za održavanje perika (0) Perike od prirodne dlake (0) Perike od veštačke dlake (10) Turbani (0) Sve za kozmetičare i nega kože (2186) Airbrush (0) Boje za airbrush (0) Kompresori za airbrush (0) Pištolji za airbrush (0) Pribor za airbrush (0) Šabloni za airbrush (0) Depilacija (219) Aparati za depilaciju (38) Brazilska depilacija (1) Depilacija šećernom pastom (3) Kozmetika za depilaciju (20) Pomoćna oprema za depilaciju (9) Pribor za depilaciju (34) Sredstva za čišćenje voska (2) Trake za depilaciju (12) Voskovi (106) Voskovi za hladnu depilaciju (64) Voskovi za toplu depilaciju (42) Kozmetika za negu lica (509) Aknozna i problematična koža (57) Antiaging (154) Hidratacija kože (120) Izbeljivanje kože (23) Krema za lice (117) Maske za lice (58) Masna koža (67) Nega mlade kože (30) Nega predela oko očiju (39) Nega usana (15) Normalna koža (52) Osetljiva koža (73) Ostali preparati za negu lica (94) Piling (29) Preparati za čišćenje lica (88) Emulzije (7) Losioni (26) Mleko za čišćenje lica (20) Ostali preparati i pribor za čišćenje lica (47) Regeneracija kože (90) Serumi (74) Suva koža (45) Kozmetika za negu tela (230) Anticelulit (46) Mršavljenje i detoksikacija (40) Nega grudi (10) Osnovna nega tela (52) Losioni za negu tela (18) Mleka za negu tela (15) Tuširanje (16) Ostali preparati za negu tela (101) Piling (11) Strije (11) Zatezanje kože (26) Manikir (406) Nadogradnja noktiju (302) Aparati za manikir (21) Aspiratori (1) Električne brusilice (12) LED lampe (2) Ostali aparati za manikir (1) Rezervne sijalice za UV i LED lampe (0) Sterilizatori (1) Stone lampe za manikir (3) Sušači laka (0) UV / LED lampe (3) UV lampe (2) Manikir instrumenti (45) Cangle za manikir (1) Grickalice za manikir (11) Klešta za manikir (3) Makazice za manikir (23) Ostali instrumenti za manikir (7) Nadogradnja noktiju akrilom (23) Akril za nadogradnju (13) Pomoćni preparati za akrilne nokte (5) Preparati za nadogradnju noktiju (36) UV gelovi za nadogradnju (124) Čistači gelova (4) Gelovi u boji (17) Gelovi za french (13) Gradivni gelovi (25) Jednofazni gelovi (49) Kamuflažni gelovi (10) Osnovni gelovi (15) Trajni lakovi / Gel lakovi (12) Trofazni gelovi (1) Završni gelovi i sjajevi (24) Nail art (23) Boje za ukrašavanje (2) Pribor za nail art (18) Ukrasi za nokte (0) Nega ruku i prirodnih noktiju (74) Lakovi (26) Nega noktiju (17) Nega ruku (24) Skidači laka (12) Pribor za manikir (106) Četkice (37) Kalupi (6) Ostali pribor za manikir (27) Turpije (26) Veštački nokti (11) Masaža (123) Aparati i oprema za masažu (13) Masaža toplim kamenjem (8) Preparati za masažu (103) Mezoterapija (57) Aparati i pribor za mezoterapiju (13) Preparati za mezoterapiju (45) Nadogradnja i mini val trepavica (93) Minival trepavica (9) Nadogradnja trepavica (85) Bojenje obrva i trepavica (6) Oprema i nameštaj za kozmetičke salone (333) Aparati za tretmane lica i tela (113) Aparati za tretmane lica (82) Aparati za tretmane tela (52) Kozmetičke lupe (13) Kozmetičke police i kolica (11) Kozmetički koferi (23) Kozmetički kreveti (45) Dodatna oprema za krevete (19) Elektro podesivi kreveti (5) Kreveti za masažu i depilaciju (12) Kreveti za tretmane lica (7) Sklopivi kreveti (6) Masažne fotelje (6) Oprema i sredstva za dezinfekciju (41) Ostalo (84) Pribor za tretmane lica i tela (66) Stolice (24) Pedikir stolice (4) Pomoćne kozmetičke stolice (20) Stolice za masažu (2) Stolovi za manikir (4) Parafinski tretmani (36) Aparati i oprema za parafinske tretmane (20) Preparati za parafinske tretmane (16) Pedikir (116) Aparati za pedikir (4) Instrumenti za pedikir (17) Kozmetika za pedikir (45) Pribor za pedikir (55) Permanentni makeup i tatoo (74) Aparati za permanentni makeup i tatoo (13) Aparati za pigmentaciju (8) Body art boje (0) Nalepnice za lice i telo (0) Pigmenti (6) Korektor pigmenti (1) Pigmenti za oči (3) Pigmenti za usne (1) Pribor za permanentni makeup i tatoo (60) Sprejevi za tetovažu (0)\nMagična rukavica + frozen - aparat za masažu lica i tela 116.112,00 din 92.890,00 din sa PDV-om\nOzon plazma - aparat za lice i telo 55.224,00 din 44.180,00 din sa PDV-om\nFlash plazma - aparat za lice 69.384,00 din 55.500,00 din sa PDV-om\nOxygeneo gel + kapsula 960,00 din–5.760,00 din 770,00 din–4.620,00 din sa PDV-om


Otkriveno koliko će Zouma biti van terena: Operacija koljena ove sedmice |\nOtkriveno koliko će Zouma biti van terena: Operacija koljena ove sedmice\nOtkriveno koliko će Zouma biti van terena. Defanzivac Chelseaja i Francuske će propustiti ostatak sezone i Euro 2016. nakon oštećenja ligamenata koljena u remiju protiv Manchester Uniteda koji je završio rezultatom 1-1.\nBranič Chelseaja, Kurt Zouma će propustiti ostatak sezone i Euro 2016. nakon što je povrijedio prednje križne ligamente koljena desne noge tokom utakmice protiv Manchester Uniteda u nedelju.\n21-godišnjak, koji je zamijenjen sa Gary Cahillom je bio u početnoj postavi posljednjih nekoliko tjedana, nespretno je doskočio na nogu i gadno se ozlijedio, nakon čega su ga iznijeli na nosilima sa Stamford Bridge-a.\nZouma je viđen na štakama nakon utakmice i klub je sada potvrdio da će francuski internacionalac biti podvrgnut operaciji koja će ga držati van terena najmanje šest mjeseci, gdje će propustiti ostatak sezone, pa čak i Euro 2016. kojem se toliko radovao.\nU saopštenju kluba glasi: “Medicinski tim fudbalskog kluba Chelsea je postavio dijagnozu za Kurt Zoumu i ona kaže da je zadobio povredu prednjeg križnog ligamenta koljena u toku jučerašnjeg susreta protiv Manchester Uniteda.”\n“Kurt će na operaciju u narednih 48 sati, a očekuje se da će biti odsutan oko šest mjeseci.”\nNakon ove obavijesti, Zouma je na Twitter objavio i zahvalio se svojim navijačima na podršci i obećao je da će se vratiti jači nego ikad.\nOznake: Chelsea • Kurt Zouma • ligamenti • manchester united • Povreda • Povreda koljena • prednji krizni ligamenti • Stamford Bridge


Republika / Automobil usmrtio ženu na licu mesta, pa sleteo u kanal\nAutomobil usmrtio ženu na licu mesta, pa sleteo u kanal\nsubota, 1. 2. 2020.| 21:42\nU saobraćajnoj nesreći koja se dogodila večeras oko 20.00 sati u surčinskom naselju Bečmen, poginula je jedna ženska osoba.\n- Primili smo poziv, ekipa je otišla na teren i mogla je samo da konstatuje smrt kod ženske osobe - rekli su za medije iz Hitne pomoći.\nPrema još nezvaničnim informacijama, nju je udario automobil, koji je pedesetak metara dalje sleteo u kanal.\nNIKADA ZABORAVLJEN! Pre tačno 77 godina ostali smo bez najvećeg uma - Nikole Tesle\nTokom noći čak 10 saobraćajki u Beogradu\nSrbija Beograd Bečmen Surčin Saobraćajka Smrt


"Prijavio sam policiji njegov nestanak, a ubrzo su mi javili..." - Alo.rs\nSaša Stanković otac nastradalog Pavla Stankovića, Foto: printskrin youtube\nOvako je jutros u jutarnjem programu "TV Prva" pričao Saša Stanković, otac šesnaestogodišnjeg Pavla Stankovića kog je prošle godine, na pešačkom prelazu, na Petlovom Brdu, u Beogradu, usmrtio pijani vozač.\nStanković je u emisiji gostovao sa svojim advokatom, Damirom Okanovićem i ispričao je sve što se dešavalo kobne večeri kada je njegov sin poginuo.\nDeset meseci od saobraćajne nesreće doneta je prvostepena presuda i vozač Aleksandar M. je osuđen na tri godine zatvora za izazivanje nesreće sa smrtnim ishodom.\nAdvokat Okanović je istakao kako je postala praksa da sudije za ovakva dela izriču male kazne a Saša je rekao kako će se žaliti na ovakvu presudu.\nKobni odlazak u grad\nNa pitanje voditeljke kada se poslednji put čuo sa Pavlom, Saša Stanković, je rekao da se sa sinom čuo malo pre ulaska u autobus koji je treba da ga odvede kući i da se zabrinuo kad se nije javio posle sat vremena.\n- Pavle je 22. juna izašao, bio je u gradu. Javio mi se pre nego što je ušao u autobus. S obzirom da ga nije bilo u očekivano vreme, to je otprilike 45 minuta do sat vremena, ja sam ga pozvao telefonom s obzirom da je bila jaka kiša i da bi ga možda eventualno sačekao. On mi se nije javljao i tog trenutka sam posumnjao da mu se nešto desilo.\nNa na pitanje šta mu je prolazilo kroz glavu u tom trenutku, nesrećni otac je odgovorio da se najpre nije zabrinuo, ali da je, kada se Pavle nije javljao na uporne pozive, shvatio da se sigurno nešto loše dogodilo.\n- Prvo sam mislio da možda nije čuo telefon. Ali sam posle trećeg ili četvrtog poziva, pošto je Pavle bio dete koje je poštovalo apsolutno sva pravila, posumnjao da nešto nije u redu. Posle desetog puta shvatio sam da nešto ozbiljno nije u redu - priča on.\nSaša je rekao i da je sina prvi put zvao u pola deset. Kada se nije javljao odlučio je da prijavi otmicu pošto je posumnjao na to da mu je sin otet.\n- U 9.30 sam sam ga prvi put nazvao. Sat i po vremena kasnije, posle mnogo poziva, počeo sam da mislim da ga je neko oteo, pa sam njegov nestanak prijavio policiji - priča on.\nPolicija mu je, kako kaže, za pola sata javila da je Pavle doživeo nesreću.\nPatrola ga našla kod Urgentnog centra\nNa pitanje gde se nalazio kad je čuo vest o nesreći Saša je odgovorio da je bio kod Urgentnog centra gde je otišao pošto je naslutio da se nešto desilo Pavlu.\n- Sumnjali smo da se nešto nije desilo. Došla je patrola policije i tamo, kod Urgentnog centra su mi saopštili - kaže on.\nNesrećni otac dodaje da mu nisu odmah rekli da mu je sin poginuo već samo da je doživeo nesreću.\nUžasna vest, da je Pavle poginuo, Saši je saopštena oko ponoći...\nVozač imao 1,14 promila u krvi\nDamir Okanović, pravni zastupnik porodice Stanković, rekao je da je vozač koji je pokosio tinejdžera u krvi imao 1,14 promnila alkohola.\n- Izveštačeno je da je imao 1, 14 promila u trenutku nezgode. To je količina alkohola koja vas čini definitivno nepogodnim za upravljanjem motornim vozilom. To je okolnost koja je tužilaštvo opredelilo da vozača tereti za umišljaj, odnosno teži oblik krivičnog dela. Šta da vam kažem. Pavle nije imao šansu da preživi. Ni jednu sekundu. Brzina je bila 80 km na čas to je izveštačeno ali porodica veruje da je ona bila i veća - priča Okanović.\nOn doda da se čini da 80 kilometara na sat nije velika brzina, ali da šansa da pešak preživi kada ga vozilo u toj brzini udari praktično ne postoji.\n-To je glavna ulica na Petlovom brdu, tu je po jedna traka za oba smera. Bila je noć, padala je kiša, autobus usporava da bi propustio Pavla. Zakonom je zabranjeno preticanje preko pune linije a posebno je kažnjivo ako pretičete vozilo koje se zaustavlja da bi propustilopešaka. Taj vozač je preticao tamo gde nije smeo po tri osnova i imao je alkohol u krvi. On po zanimanju nije smeo uopšte da ima alkohola u krvi. Vozio je vrzinom većon i od brzine u naselju i škole - dodao je Okanović.\n"Vreme prolazi, ali sve je teže"\nOtac poginulog tinejdžera kaže da mu je vremenom sve teže i da mu sin mnogo nedostaje.\n- Nedostaje mi puno, njegovo prisustvo, aktivnost... Sve ono što je bio. Bio je vedar mlad čovek - rekao je on.\nKako je istakao, godine vaspitanja nestale su u trenutku.\n- Ono što smo radili godinama, vaspitanje.... sve je nestalo u momentu. Pavle je bio jako talentovano dete. Svirao je tri istrumenta, pisao i producirao muziku. Bio je dobar učenik, u Petnici, putovao po Evropi... - zaključio je njegov otac.\nispovest sin otac saša stanković pavle stanković hronika


Predsednik Donald Tramp i južnokorejski predsednik Mun Džae-in na zajedničkoj konferenciji za novinare u predsedničkoj rezidenciji Plava kuća 7. novembra 2017.\nPredsednik Donald Tramp obacio je svoju vatrenu retoriku prema Severnoj Koreji i umesto nje uputio poruku odlučnosti i optimizma Južnoj Koreji, navodeći da veruje da će se “na kraju, sve srediti” kada je reč o nuklearnoj pretnji Pjongjanga. Posle intenzivnog dana sastanaka i javnih nastupa sa predsednikom Munom Džae-inom u Seulu, Tramp je rekao da je ostvaren diplomatski napredak na smirivanju pojačanih tenzija u regionu.\nPredsednik Tramp je značajno promenio ton.\n"Pozivamo sve odgovorne države, uključujući Kinu i Rusiju – da pozovu Severnu Koreju da okonča programe nuklearnog oružja i projektila.”\nUmesto pretnje vatrom i besom, predsednik je, na svega 50-tak kilometara od severnokorejske granice – pažljivo govorio o tome šta mora da se uradi.\n"Vreme je da se reaguje sa velikom odlučnošću i osećanjem hitnosti.”\nBila je to velika promena u odnosu na Trampovu agresivnu retoriku zbog koje su mnogi u regionu nervozni, uključujući njegovog domaćina, južnokorejskog predsednika Muna.\nPredsednik Tramp kazao je da vidi napredak u pristupu svoje administracije Severnoj Koreji ali nije naveo detalje. Odbio je da odgovori na pitanje da li i dalje misli da su pregovori sa Pjongjangom gubitak vremena.\n"Stvarno verujem da ima smisla za Severnu Koreju da sedne za sto i postigne dogovor.”\nIzjava koja je najviše zvučala kao pretnja bila je podsećanje da SAD imaju tri nosača aviona i nuklearnu podmornicu u regionu.\n"SAD su spremne da brane sebe i svoje saveznike koristeći pun kapacitet naših vojnih sposobnosti bez premca, ukoliko to bude neophodno.”\nPosle Seula, Trampova sledeća stanica je Kina. Uoči posete Pekingu on je hvalio kineskog predsednika Ši Đinpinga zbog pomoći u rešavanju problema pretnje Severne Koreje i nagovestio da bi Peking ubuduće mogao da pomogne još više, iako nije pojasnio na kakvu pomoć misli.


Vašington, 19. januar 2021. godine - Ambasador Republike Srbije u SAD Marko Đurić sastao se danas sa predstavnicama organizacije „Every Woman Treaty", krovne organizacije koja okuplja 840 ženskih organizacija u 128 zemalja, sa 1700 advokata za ženska prava.\nĐurić je na sastanku izrazio podršku radu ove značajne organizacije koja se bavi sprečavanjem nasilja nad ženama.\n„Sprovođenjem Konvencije Saveta Evrope o sprečavanju i borbi protiv nasilja nad ženama i nasilja u porodici, poznatije kao Istanbulske konvencije, Srbija je postala jedan od evropskih lidera u borbi protiv rodno zasnovanog nasilja", rekao je Đurić.\nAmbasador Đurić je istakao da srpsko društvo snažno podržava svaku inicijativu koja ima za cilj borbu protiv rodno zasnovanog nasilja.\n„Kontinuiranim unapređenjem nacionalnog zakonodavstva u ovoj oblasti za vreme vlada Aleksandra Vučića i Ane Brnabić, kao i implementacijom relevantne međunarodne regulative, Srbija je pokazala da se odgovorno i ozbiljno suprotstavlja svakom obliku nasilja nad ženama i nasilja u porodici", zaključio je Đurić.